open-index/open-wikipedia-markdown huggingface dataset:
പട്ടത്തിപ്പാറ വെള്ളച്ചാട്ടം

തൃശ്ശൂർ ജില്ലയിലെ ഒരു വെള്ളച്ചാട്ടമാണ് **പട്ടത്തിപ്പാറ വെള്ളച്ചാട്ടം**. വെള്ളായനി മലയിൽ നിന്ന് ഉത്ഭവിക്കുന്ന ജലം കാട്ടിലൂടെ ഒഴുകി 25 അടി താഴ്ചയിലേക്ക് പതിക്കുന്നു. തൃശൂർ നഗരത്തിൽ നിന്നും പന്ത്രണ്ട് കിലോമീറ്റർ അകലെയായാണ് ഈ വെള്ളച്ചാട്ടം സ്ഥിതി ചെയ്യുന്നത്. ജലം നിരവധി തട്ടുകളിലായി പതിക്കുന്നതാണ് ഇവിടത്തെ പ്രത്യേകത. എങ്കിലും പ്രധാനമായി മൂന്നു തട്ടുകളിലായാണ് ജലം പതിക്കുന്നത്. ദൂരെ നിന്നുമുള്ള വീക്ഷണത്തിൽ പ്രത്യേകിച്ച് മഴക്കാലത്ത് ഈ തട്ടുകൾ അദൃശ്യമായി ഒറ്റ വെള്ളച്ചാട്ടമായി ദൃശ്യമാകുന്നു. ഇതിലൂടെ വെള്ളച്ചാട്ടത്തിനു കൂടുതൽ ഉയരമുള്ളതായി അനുഭവവേദ്യമാകുന്നു. എന്നാൽ മരങ്ങളും കുറ്റിച്ചെടികളും വളർന്നു നിൽക്കുന്നതിനാൽ ഈ പൂർണ്ണമായ ദൃശ്യം അസാധ്യമാണ്.

കുറച്ച് വർഷങ്ങൾക്ക് മുമ്പ് പാണഞ്ചേരി പഞ്ചായത്ത് പട്ടത്തിപ്പാറയിൽ തടയണ നിർമ്മിച്ചിരുന്നു. കാർഷികാവശ്യങ്ങൾക്ക് ഈ വെള്ളമാണ് ഉപയോഗപ്പെടുത്തിക്കൊണ്ടിരുന്നത്. കാലവർഷം മുതൽ സജീവമാകുന്ന ഈ വെള്ളച്ചാട്ടം ജനുവരി മാസം വരെ സജീവമാണ്.

## പേരിനു പിന്നിൽ
ഒരിക്കൽ ഒരു ബ്രാഹ്മണസ്ത്രീ (പട്ടത്തി) വിറകൊടിക്കാനായി കാട്ടിലേക്കു സഞ്ചരിച്ചു മടങ്ങവേ ഈ വെള്ളച്ചാട്ടത്തിൽ വീണു മരണമടഞ്ഞെന്നും അതിൽ നിന്നുമാണ് ഈ പേരു ലഭിച്ചതെന്നും കരുതപ്പെടുന്നു. 

## എത്തിച്ചേരാനുള്ള വഴി
* തൃശൂർ നഗരത്തിൽ നിന്നും പാലക്കാട് ദേശീയപാതയിലൂടെ സഞ്ചരിച്ച് മണ്ണുത്തി, മുടിക്കോട് എന്നീ ജംഗ്ഷനുകൾ കഴിഞ്ഞ് ചെമ്പ്രൂത്ര അമ്പലത്തിന്റെ സമീപത്തു കൂടിയുള്ള പാതയിലൂടെ സഞ്ചരിച്ച് വെള്ളച്ചാട്ടത്തിലെത്തിച്ചേരാം.

## അവലംബം

വർഗ്ഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കൃത്യമായ ഭൂതലനിർദ്ദേശാങ്കങ്ങൾ ചേർക്കേണ്ട താളുകൾ
ഹോളി ഫാമിലി ഫെറോന ചർച്ച്, രാജപുരം

കാസർഗോഡ് ജില്ലയിലെ കള്ളാർ പഞ്ചായത്തിൽ രാജപുരത്ത് സ്ഥിതിചെയ്യുന്ന ഒരു ക്രിസ്ത്യൻ ആരാധനാലയമാണ് **ഹോളി ഫാമിലി ഫെറോന ചർച്ച്**. കോട്ടയം രൂപതയുടെ കീഴിൽ മലബാറിലുള്ള ഒരു പ്രമുഖ പള്ളിയാണിത്. 1943-ൽ ആണിത് സ്ഥാപിതമായത്. സീറോ മലബാർ സഭയുടെ മലബാർ മേഖലയിലെ ആദ്യ ദേവാലയമാണ് രാജപുരത്തേത്

## ചരിത്രം
കോട്ടയം ജില്ലയുടെ വിവിധഭാഗങ്ങളിൽ നിന്നും മലയോരമേഖലയിലേക്ക് കുടിയേറിപ്പാർത്ത് ക്നാനായ ക്രിസ്ത്യൻ കർഷകരുടെ ചരിത്രവുമായി ബന്ധപ്പെട്ട പള്ളിയാണ്‌ രാജപുരത്തെ ഹോളി ഫാമിലി ഫെറോന ചർച്ച്. മംഗലാപുരം  സെയിന്റ് അലോഷ്യസ് കോളേജിലെ പ്രൊഫസറായിരുന്ന വി. ജെ. ജോസഫിന്റേയും കോട്ടയം രൂപതയുടെ ബിഷപ്പായിരുന്ന അലക്സാണ്ടർ ചൂളപ്പറമ്പിന്റേയും പ്രയത്നഫലമായി മലബാറിൽ 1800 ഏക്കർ ഭൂമി വാങ്ങിക്കുകയും അത് 72 കുടുംബങ്ങൾക്ക് പന്ത്രണ്ടര ഏക്കർ‌ വെച്ച് നൽകുകയും ഉണ്ടായി. 1943 ഫെബ്രുവരിയിൽ എത്തിയ സംഘം ഏച്ചിക്കോൽ എന്നറിയപ്പെടുന്ന സ്ഥലത്ത് കാടുവെട്ടിത്തെളിച്ച് നൂറടി നീളമുള്ള ഷെഡുണ്ടാക്കി താമസം തുടങ്ങി. ഏച്ചിക്കോൽ എന്ന സ്ഥലമാണ് പിന്നീട് രാജപുരമായി മാറിയത്. തങ്ങൾക്ക് ഓരോരുത്തർക്കും കിട്ടിയ സ്ഥലം നറുക്കിട്ടെടുത്ത് ഓരോരുത്തരായി അവിടങ്ങളിൽ വീടു വെച്ച് താമസം തുടങ്ങിയപ്പോൾ അവർ ആദ്യം താമസിച്ച ഷെഡിനെ പള്ളിയാക്കി മാറ്റുകയായിരുന്നു. പിന്നീട് 1962 -ലാണ്‌ ഇന്നുകാണുന്ന രീതിയിലുള്ള പള്ളിയുടെ നിർമ്മാണം പൂർത്തീകരിച്ചത്. 

1944-ൽ ഈ മേഖലയിൽ ഒരു പ്രൈമറി വിദ്യാഭ്യാസ സ്ഥാപനം അനുവദിച്ചു കിട്ടി. ഈ പള്ളിയോട് ചേർന്നു തന്നെ ഹോളി ഫാമിലി ഹൈസ്‌കൂളും സ്ഥിതി ചെയ്യുന്നു.  1953 നവംബർ 28-നാണ് ഇപ്പോൾ കാണുന്ന ദേവാലയം നിർമ്മാണം ആരംഭിച്ചത്. 1962 ഓഗസ്റ്റ് 15-ന് മാർ തോമസ് തറയിൽ മെത്രാൻ പുതിയ ദേവാലയം കൂദാശ ചെയ്തു. ഇവിടുത്തെ പ്രധാന തിരുനാൾ കുടിയേറ്റ തിരുനാൾ എന്നാണറിയപ്പെടുന്നത്. മലയോരമേഖലയുടെ ചരിത്രത്തിൽ നിർ‌ണായക സ്വാധീനം ചെലുത്തിയവയാണ്‌ ഈ പള്ളിയും സ്‌കൂളും.

## ഇതുകൂടി കാണുക
*മലബാറിലെ കുടിയേറ്റം
*രാജപുരം
*ഹോളി ഫാമിലി ഹൈസ്‌കൂള്,

## അവലംബം

വർഗ്ഗം:കാസർഗോഡ് ജില്ലയിലെ ക്രിസ്ത്യൻ പള്ളികൾ
ഇമാം

മുസ്ലിം പള്ളീകളിൽ നമസ്കാരത്തിനു നേതൃത്വം കൊടുക്കുന്ന ആളിനെ **ഇമാം** എന്നു വിളിക്കുന്നു. ഭരണാധികാരിയെയും നായകനെയും ഇമാം എന്ന് വിളിക്കാറുണ്ട്. സാധാരണയായി പള്ളികളിൽ സ്ഥിരമായി ഇമാമത്തിനു ഒരാളുണ്ടാവാറുണ്ട്.ആരും ഇല്ലാതിരിക്കുന്ന അവസ്ഥയിൽ ഫർദു നമസ്കാരത്തിനു ബാങ്ക് വിളിക്കാൻ സമയമായിട്ടുണ്ടെങ്കിൽ ഖുർ-ആനിൽ പാണ്ഢിത്യം കൂടുതലുള്ള ഒരാളെ ഇമാമായി നിർത്തി നമസ്കരിക്കാവുന്നതാണു.

വർഗ്ഗം:ഇസ്ലാമികം
അന്താരാഷ്ട്ര കേരള പഠന കോൺഗ്രസ്സ്

കേരളത്തിന്റെ വികസനത്തിന് സമഗ്രമായ രൂപരേഖയുണ്ടാക്കുവാൻ കേരളത്തെക്കുറിച്ച് സങ്കേതിക വിദഗ്ദ്ധരും, അക്കാദമിക്ക് വൈദഗ്ദ്ധ്യമുള്ളവരും, രാഷ്ട്രീയക്കാരും, സാധാരണ ജനങ്ങളും ഒത്തു ചേർന്ന് നടത്തുന്ന പഠന സമ്മേളനമാണ് **അന്താരാഷ്ട്ര കേരള പഠന കോൺഗ്രസ്സ്**. എ.കെ.ജി പഠന ഗവേഷണ കേന്ദ്രമാണ് സമ്മേളനം സംഘടിപ്പിക്കുന്നത്. 1994ലാണ് അന്താരാഷ്ട്ര കേരള പഠന കോൺഗ്രസ്സ് ആദ്യമായി നടത്തിയത്. ഒന്നാം അന്താരാഷ്ട്ര കേരള പഠന കോൺഗ്രസ്സ് ഇ.എം.എസ്സ് ഉദ്ഘാടനം ചെയ്തു.

## പഠന കോൺഗ്രസ്സുകൾ
*ഒന്നാം അന്താരാഷ്ട്ര കേരള പഠന കോൺഗ്രസ്സ് 1994 ഓഗസ്റ്റ് 24 - 27 [4]
*രണ്ടാം അന്താരാഷ്ട്ര കേരള പഠന കോൺഗ്രസ്സ് 2005 ഡിസംബർ 9,10,11 
*മൂനാം അന്താരാഷ്ട്ര കേരള പഠന കോൺഗ്രസ്സ് 2011 ജനുവരി 1,2,3
* നാലാം അന്താരാഷ്ട്ര കേരള പഠന കോൺഗ്രസ്സ് 2016 ജനുവരി 9,10 
* അഞ്ചാമത് അന്താരാഷ്ട്ര കേരള പഠന കോൺഗ്രസ് 2026 ഫെബ്രുവരി 21 ,22

## ചിത്രശാല

image:Kerala padana congress.jpg
image:Padana Congress 3.jpg
image:Padana Congress 4.jpg
image:Padana Congress 5.jpg


## അവലംബം
4. https://akgcentre.in/icks1994/  സഞ്ചിക
വർഗ്ഗം:കേരളത്തിലെ സമ്മേളനങ്ങൾ
വർഗ്ഗം:കേരള വികസനം
ആത്മഹത്യ ചെയ്ത പ്രമുഖരുടെ പട്ടിക

ആത്മഹത്യ ചെയ്ത പ്രമുഖരുടെ പട്ടിക
* അഡോൾഫ് ഹിറ്റ്‌ലർ- ജർമൻ ഏകാധിപതി
* ഏണസ്റ്റ് ഹെമിങ്‌വേ- സാഹിത്യകാരൻ
* വിൻസന്റ് വാൻഗോഗ്- ചിത്രകാരൻ
* യൂക്കിയോ മിഷിമ- സാഹിത്യകാരൻ
* പ്രിമോ ലെവി- സാഹിത്യകാരൻ
* സിൽവിയ പ്ലാത്ത്- സാഹിത്യകാരി
* വേലുത്തമ്പി ദളവ- തിരുവിതാംകൂർ ദളവ
* നന്തനാർ- നോവലിസ്റ്റ്
* ഇടപ്പള്ളി രാഘവൻ പിള്ള- കവി
* ടി.എ. രാജലക്ഷ്മി - കേരളസാഹിത്യ അക്കാദമി പുരസ്കാരം ലഭിച്ച നോവലിസ്റ്റ്.
* നന്ദിത- കവയിത്രി
* ശോഭ- നടി
* സിൽക്ക് സ്മിത- നടി
* മയൂരി- നടി
* കുനാൽ- നടൻ
* കെവിൻ കാർട്ടർ- പുലിസ്റ്റർ ജേതാവായ ഫോട്ടോഗ്രാഫർ
* തോമസ് ചാറ്റർട്ടൺ- ഇംഗ്ലീഷ് സാഹിത്യകാരൻ
* ഗീബൽസ്-നാസി ജർമ്മനിയുടെ പ്രചരണ വിഭാഗം മന്ത്രി
* കനു സന്യാൽ - കമ്മ്യൂണിസ്റ്റ് നേതാവ്
* സന്തോഷ് ജോഗി - നടൻ
* ശ്രീനാഥ് - നടൻ
* റെക്സൺ വർഗ്ഗീസ് - മിസ്റ്റർ ഇന്ത്യ 2007
* യാസുനാരി കവബാത്ത- സാഹിത്യകാരൻ
* കെർട്ട് കൊബൈൻ- സംഗീതജ്ഞൻ
* സോക്രട്ടീസ്- തത്ത്വചിന്തകൻ
* ആരൺ ഷ്വാർട്‌സ്- സ്വതന്ത്ര സോഫ്റ്റവെയർ ആക്ടിവിസ്റ്റ്‌
* വിൻസന്റ് വാൻഗോഗ്- ചിത്രകാരൻ
* റോബിൻ വില്യംസ്- ഹോളിവുഡ് നടൻ
* വിർജീനിയ വൂൾഫ്‌- സാഹിത്യകാരി

വർഗ്ഗം:ആത്മഹത്യ
വർഗ്ഗം:പട്ടികകൾ
തെങ്ങോലപ്പുഴു

തെങ്ങിനെ ആക്രമിക്കുന്ന ഒരു കീടമാണ് **തെങ്ങോലപ്പുഴു**. ശാസ്ത്ര നാമം - നെഫാന്റിസ് സെറി നോവ്. കേരളത്തിലെ കായലോരങ്ങളിലേയും തീരപ്രദേശങ്ങളിലേയും തെങ്ങുകളിലാണ് തെങ്ങോലപ്പുഴുവിന്റെ ആക്രമണം കൂടുതലായി കണ്ടുവരുന്നത്.

## ജീവിതചക്രം

തെങ്ങിലെ പ്രായം കൂടിയ ഓലകളിലാണ് ശലഭം മുട്ടയിടുന്നത്. പെൺശലഭം ഒരു പ്രാവശ്യം നൂറ്റിമുപ്പതോളം മുട്ടകൾ ഓലയുടെ പല ഭാഗങ്ങളിലായി നിക്ഷേപിക്കുന്നു. മുട്ട വിരിഞ്ഞുണ്ടാകുന്ന പുഴുക്കൾ കൂട്ടമായി തെങ്ങോലയുടെ അടിഭാഗത്ത് കൂടുകെട്ടി ഹരിതകം കാർന്നു തിന്നുന്നു. സിൽക്കുനൂലും വിസർജന വസ്തുക്കളും മറ്റും ചേർത്ത് നിർമ്മിക്കുന്ന കുഴൽക്കൂടുകളിലാണ് പുഴു ജീവിക്കുന്നത്. നാൽപത് ദിവസത്തിനുള്ളിൽ പുഴു സമാധിദശയിലേക്ക് കടക്കുന്നു. സിൽക്കുനൂലുകൊണ്ട് നിർമ്മിക്കുന്ന കൊക്കുണിനുള്ളിലെ സമാധിദശ പന്ത്രണ്ടു ദിവസത്തിനുള്ളിൽ പൂർത്തിയാകുന്നു. ജീവിതചക്രം പൂർത്തിയാകുന്നതിന് എട്ട് ആഴ്ചകൾ വേണ്ടിവരുന്നു.

## പുഴുവിന്റെ ആക്രമണം

വേനൽക്കാലത്താണ് തെങ്ങോലപ്പുഴുവിന്റെ ഉപദ്രവം കൂടുതലായി കണ്ടുവരുന്നത്. അന്തരീക്ഷത്തിലെ ആർദ്രത പുഴുവിന്റെ എണ്ണം നിയന്ത്രിക്കുന്നതിൽ സുപ്രധാന പങ്കു വഹിക്കുന്നു. തെങ്ങോലപ്പുഴു തെങ്ങോലകളുടെ ഹരിതകം കാർന്നു തിന്നുന്നു. ക്രമേണ ഓലകൾ ഉണങ്ങിക്കരിഞ്ഞു തുടങ്ങുന്നു. ദൂരെ നിന്ന് കാണുമ്പോൾ ഓലകൾ തീകൊണ്ടു കരിച്ചതുപോലെ തോന്നും. പുഴുവിന്റെ ആക്രമണം ഏറ്റവും പ്രായംകൂടിയ ഓലയിലാണ് ആരംഭിക്കുന്നതെങ്കിലും ക്രമേണ മുകളിലുള്ള ഓലകളിലേക്കും ഇതു വ്യാപിക്കുന്നു. ഇത് തെങ്ങിന്റെ ഉത്പാദനശേഷിയെ കാര്യമായി ബാധിക്കും.

## നിയന്ത്രണ മാർഗങ്ങൾ

തെങ്ങോലപ്പുഴുവിനെ നിയന്ത്രിക്കാൻ നിരവധി മാർഗങ്ങൾ നിലവിലുണ്ട്. ഒരു മുൻകരുതൽ എന്ന നിലയ്ക്ക് പുഴുബാധയുടെ ആരംഭത്തിൽത്തന്നെ ബാധയേറ്റ ഓലകൾ വെട്ടി തീയിട്ട് നശിപ്പിക്കണം. പുഴുവിന്റെ ഉപദ്രവം കണ്ടുതുടങ്ങുമ്പോൾത്തന്നെ എതിർ പ്രാണികളെ വിട്ട് ശല്യം ഒരു പരിധിവരെ തടായാനാകും. തെങ്ങോലപ്പുഴുവിനെ ഭക്ഷിക്കുന്ന നിരവധി പ്രാണികൾ പ്രകൃതിയിൽ ഉണ്ട്. ബ്രാക്കോണിഡ്, യുലോഫിഡ്, ബത്തിലിഡ് എന്നിവ ഇതിൽപ്പെടുന്നു. വേനൽക്കാലാരംഭത്തോടെ ഇത്തരം പ്രാണികളെ തെങ്ങിൻതോട്ടത്തിലേക്ക് വിട്ടാൽ തെങ്ങോലപ്പുഴുവിനെ ഇവ തിന്നു നശിപ്പിക്കും. കീടനാശിനി പ്രയോഗം അത്യാവശ്യമാണെങ്കിൽ മാത്രം അനുവർത്തിക്കാവുന്നതാണ്. ഡൈക്ലോർവാസ് (0.02%) മാലത്തിയോൺ (0.05%), ക്യൂനോൾഫോസ് (0.05%), ഫോസലോൺ (0.05%) തുടങ്ങിയ കീടനാശിനികളിൽ ഏതെങ്കിലും ഒന്ന് നിശ്ചിത വീര്യത്തിൽ തയ്യാറാക്കി തെങ്ങോലകളുടെ അടിഭാഗത്ത് നന്നായി നനയുംവിധം തളിച്ചുകൊടുക്കുന്നത് തെങ്ങോലപ്പുഴുവിനെ നിയന്ത്രിക്കാൻ ഒരു പരിധിവരെ സഹായിക്കും.

## പുറത്തേക്കുള്ള കണ്ണികൾ
*http://www.hear.org/starr/images/species/?q=omiodes+blackburni&o=insects 
*http://www.hear.org/species/omiodes_blackburni/ 

വർഗ്ഗം:തെങ്ങിന്റെ കീടങ്ങൾ
മല്ലി (കുട്ടികളുടെ ചലച്ചിത്രം)

1998ൽ സന്തോഷ് ശിവൻ സം‌വിധാനം ചെയ്ത  തമിഴ് ചലച്ചിത്രമാണ്‌ 'മല്ലി'.

## പുരസ്കാരങ്ങൾ
*1998- മികച്ച സംവിധായകൻ- കെയറോ അന്താരാഷ്ട്രചലച്ചിത്ര ഉത്സവത്തിൽ
*1998-ഗോൾഡൻ പിരമിഡ് - കെയറോ അന്താരാഷ്ട്രചലച്ചിത്ര ഉത്സവത്തിൽ
*1999 Adult's Jury Award for Feature Film and Video (2nd Place) at Chicago International Film Festival
*2004 Audience Award for Best Feature Film at Indian Film Festival of Los Angeles
## പുറത്തേക്കുള്ള കണ്ണികൾ
*
*http://cfsindia.org/malli/ 

വർഗ്ഗം:1998-ൽ പുറത്തിറങ്ങിയ തമിഴ് ചലച്ചിത്രങ്ങൾ
ആനന്ദ സാഗര

ത്യാഗരാജസ്വാമികൾ ഗരുഡദ്ധ്വനിരാഗത്തിൽ ചിട്ടപ്പെടുത്തിയ ഒരു കൃതിയാണ് **ആനന്ദ സാഗര**. തെലുഗുഭാഷയിൽ രചിച്ചിരിക്കുന്ന ഈ കൃതി ദേശാദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ആനന്ദ സാഗര മീദനി ദേഹമു ഭൂമി ഭാരമു
രാമ! ബ്രഹ്മ!

ശ്രീനായകാഖില നൈഗമാശ്രിത സംഗീത
ജ്ഞാനമനു ബ്രഹ്മ!

### ചരണം
ശ്രീ വിശ്വനാഥാദി ശ്രീകാന്ത വിധുലു
പാവനമൂർത്തുലുപാസിൻ-ച ലേദാ?
ഭാവിൻ‌ചി രാഗ ലയാദുല ഭജിയിൻ‌ചു
ശ്രീ ത്യാഗരാജനുത

## സാരാംശം
ഹേ രാമ! സംഗീതത്തിന്റെ ഈ (ബ്രഹ്മാ+)ആനന്ദസാഗരത്തിൽ നീന്തിത്തുടിക്കാനാവാത്ത ഏതൊരു മനുഷ്യശരീരവും ഭൂമിക്കു ഭാരമാവുന്നു.
മഹാവിഷ്ണു മുതലുള്ള എല്ലാ മൂർത്തികളും ആശ്രയിക്കപ്പെടുന്നതു് (ആരാധിക്കപ്പെടുന്നതു്) സംഗീതത്തെക്കുറിച്ചുള്ള  ഈ അറിവു സ്വായത്തമാക്കിയവരാലല്ലോ.
ത്യാഗരാജനാൽ ആലാപനം ചെയ്യപ്പെടുന്ന ഈ സംഗീത രാഗലയത്തിലൂടെയല്ലേ ബ്രഹ്മാവിഷ്ണുഗിരീശന്മാർ പോലും ഉപാസിക്കപ്പെടുന്നതു്?

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ദേശാദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:ഗരുഡധ്വനി രാഗത്തിൽ ചിട്ടപ്പെടുത്തിയ കൃതികൾ
ഹലോ(കുട്ടികളുടെ ചലച്ചിത്രം)

1996-ൽ പുറത്തിറങ്ങിയ ഹിന്ദി ചലച്ചിത്രമാണ് **ഹലോ** (*Halo*). സന്തോഷ് ശിവൻ ആണ് ഈ ചിത്രത്തിന്റെ സം‌വിധാനം നിർ‌വ്വഹിച്ചത് . സാഷാ എന്ന കുട്ടിയുടെ കഥ ആണ് ഹലോ പറയുന്നത് .

## പുരസ്കാരങ്ങൾ
*1996-ദേശീയ ചലച്ചിത്രപുരസ്കാരം- മികച്ച കുട്ടികളുടെ ചലച്ചിത്രം
*1996-ദേശീയ ചലച്ചിത്രപുരസ്കാരം - പ്രത്യേക ജൂറി അവാർഡ് -ബെനഫ് ദാദാചന്ദ്ജി
*2001- ഫിലിംഫെയർ അവാർഡ്

## പുറത്തേക്കുള്ള കണ്ണികൾ
*http://cfsindia.org/halo/ 
*http://www.rediff.com/entertai/apr/04sivn.htm

വർഗ്ഗം:1996-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
കുട്ട്യേടത്തി വിലാസിനി

ഒരു മലയാളചലച്ചിത്ര, നാടക അഭിനേത്രിയാണ് **കുട്ട്യേടത്തി വിലാസിനി**. 1960-കളിൽ നാടകരംഗത്ത് സജീവമായിരുന്ന ഇവർ പിന്നീട് ചലച്ചിത്രമേഖലയിലും സജീവമായി. കുട്ട്യേടത്തി എന്ന ചിത്രത്തിലെ അഭിനയത്തിനു ശേഷമാണ് ഇവർ കുട്ട്യേടത്തി വിലാസിനി എന്നറിയപ്പെടാൻ തുടങ്ങിയത്.

## ജീവിതരേഖ
തൃശ്ശൂർ ജില്ലയിലെ ഇരിങ്ങാലക്കുടയിൽ എടക്കുളം വീട്ടിൽ ജോസഫിന്റെയും അന്നമ്മയുടെയും അഞ്ച് മക്കളിൽ നാലാമതായി ജനിച്ചു. ബ്രോണി എന്നായിരുന്നു ജനനനാമം. പിതാവ് കോയമ്പത്തൂർ പക്ഷിരാജ സ്റ്റുഡിയോയിലെ കലാകാരനായിരുന്നു. പിന്നീട് ജോലി നഷ്ടപ്പെട്ടതിനെത്തുടർന്ന് കൂലിപ്പണിചെയ്താണ് അമ്മ കുടുംബം നടത്തിയത്. പിതാവ് ജോസഫ് ഒല്ലൂരിലെ ഒരു മുതലാളിക്കൊപ്പം ജോലിക്കായി ചേർന്നെങ്കിലും അയാൾ പിതാവിനെ വിശാഖപട്ടണത്തെ ഒരു എസ്റ്റേറ്റ് ഉടമയ്ക്ക് വിറ്റെന്നറിഞ്ഞ് വിലാസിനിയുടെ കുടുംബം ഒല്ലൂരിലെ മുതലാളിയുടെ വീട്ടുപടിക്കൽ സത്യാഗ്രഹം നടത്തി. തുടർന്ന് പ്രശനപരിഹാരത്തിനായി പലരും ഇടപെട്ടതിനെത്തുടർന്ന് പിതാവിനെ തിരികെയെത്തിച്ചു. പിന്നീട് കുരിയച്ചിറയിൽ വാടകവീട്ടിൽ താമസം ആരംഭിച്ചു.

ബ്രോണിയെയും സഹോദരിയെയും പിതാവ് അരണാട്ടുകരയിലെ മമ്മു ഭാഗവതരുടെ പക്കൽ സംഗീതം അഭ്യസിക്കാനായി അയച്ചു. കൊച്ചുകുട്ടനാശാന്റെ കീഴിൽ അഭിനയവും അഭ്യസിച്ചു. തൃശ്ശൂരിലെ ഒരു വേദിയിൽ പൊൻകുന്നം വർക്കിയുടെ *പൂജ* എന്ന നാടകത്തിൽ 13-ആം വയസ്സിൽ ആദ്യമായി അരങ്ങേറി. അവസരങ്ങൾ ലഭിക്കുന്നതിനു തടസ്സമാകാതിരിക്കാൻ, കൊച്ചുകുട്ടനാശാനാണ് ബ്രോണി എന്ന നാമം വിലാസിനിയെന്നാക്കി മാറ്റിയത്.

കുരിയച്ചിറയിൽ വെച്ച് വിലാസിനി വിവാഹിതയായി. പിന്നീട് പിതാവിന്റെ മരണത്താൽ അമ്മയോടൊപ്പം കോഴിക്കോട് താമസമാക്കി. അവിടെ നാടകങ്ങളിൽ നിരവധി അവസരങ്ങൾ ലഭ്യമായി. കേരളത്തിലെ പല നാടകസമിതികളിലൂടെയും വിലാസിനി പ്രശസ്തയായി മാറി. 1966, 67, 68 വർഷങ്ങളിൽ കേരള സംഗീത നാടക അക്കാദമിയുടെ മികച്ച നടിക്കുള്ള സംസ്ഥാന പുരസ്കാരം ലഭിച്ചു. തുടർന്ന് വിലാസിനി കോഴിക്കോട് വിലാസിനിയെന്നറിയപ്പെട്ടു. ബാലൻ കെ. നായർ, കുഞ്ഞാണ്ടി, പപ്പു, നെല്ലിക്കോട് ഭാസ്കരൻ, മാള അരവിന്ദൻ, ബാബു നമ്പൂതിരി, എം.എസ്. നമ്പൂതിരി, കോഴിക്കോട് ശാന്താദേവി തുടങ്ങിയവർക്കൊപ്പം വിലാസിനി അഭിനയിച്ചിട്ടുണ്ട്.

കുട്ട്യേടത്തി എന്ന ചിത്രത്തിലെ പ്രധാനകഥാപാത്രത്തെ അവതരിപ്പിച്ച ശേഷമാണ് ഇവർ കുട്ട്യേടത്തി വിലാസിനി എന്നറിയപ്പെട്ടത്. ഇപ്പോൾ കോഴിക്കോട് തിരുവണ്ണൂർ ദേശത്തിൽ താമസം.

## പുരസ്കാരം
കേരള സംഗീത നാടക അക്കാദമിയുടെ മികച്ച നടിക്കുള്ള സംസ്ഥാന അവാർഡ് - 1967, 1968, 1969
1967ൽ രാഷ്ട്രപതിയായിരുന്ന വി.വി. ഗിരിയിൽനിന്നാണ് വിലാസിനി പുരസ്കാരം ഏറ്റുവാങ്ങിയത്. 1968ൽ കെ.ജെ. യേശുദാസ് സെക്രട്ടറിയായിരുന്ന കാലത്താണ് പുരസ്കാരം ലഭിച്ചത്.
1976ൽ മികച്ച സഹനടിക്കുള്ള കേരളസംസ്ഥാന ചലച്ചിത്രപുരസ്കാരം നേടി.

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
തെയ്യങ്ങളുടെ പട്ടിക

## അവലംബം
# തെയ്യം തിറ തോറ്റങ്ങൾ ഒരു പഠനം , ഡോ.എം.വി.വിഷ്ണു നമ്പൂതിരി , ISBN : 93-86197-42-1
# തെയ്യപ്രപഞ്ചം , ഡോ.ആർ.സി.കരിപ്പത്ത്

വർഗ്ഗം:തെയ്യങ്ങൾ
അഞ്ചൽ ഓർത്തഡോക്സ് വലിയ പള്ളി

കൊല്ലം ജില്ലയിലെ അഞ്ചൽ പ്രദേശത്ത് സ്ഥിതി ചെയ്യുന്ന ഒരു ദേവാലയമാണ് **അഞ്ചൽ വലിയ പള്ളി** എന്നറിയപ്പെടുന്ന **സെന്റ് ജോർജ്ജ് ഓർത്തഡോക്സ് വലിയ പള്ളി**. മലങ്കര ഓർത്തഡോക്സ് സഭയുടെ തിരുവനന്തപുരം ഭദ്രാസനത്തിനു കീഴിലുള്ള ഈ ദേവാലയം വിശുദ്ധ ഗീവർഗീസിന്റെയും അഞ്ചലച്ചൻ എന്നറിയപ്പെടുന്ന യൗനാൻ കശിശയുടെയും  മദ്ധ്യസ്ഥതയ്ക്ക് പ്രശസ്തമാണ്. 2009-ൽ ഈ ദേവാലയം വലിയ പള്ളിയായും 2010-ൽ പൗരസ്ത്യ ജോർജിയൻ തീർത്ഥാടന കേന്ദ്രങ്ങളിലൊന്നായും പ്രഖ്യാപിക്കപ്പെട്ടു. 

വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
ഛായാഗ്രാഹകൻ

നിശ്ചലമായതോ ചലിക്കുന്നതോ ആയ ചിത്രങ്ങളെ ഛായാഗ്രാഹി ഉപയോഗിച്ചു ഛായാഗ്രഹണം നിർവഹിക്കുന്നയാളാണ് **ഛായാഗ്രാഹകൻ**. ഇവർ യഥാക്രമം നിശ്ചലഛായാഗ്രാഹകൻ എന്നും ചലച്ചിത്രഛായാഗ്രാഹകൻ എന്നും അറിയപ്പെടുന്നു.

## പ്രശസ്തരായ ചില ഛായാഗ്രാഹകർ
* വിക്ടർ ജോർജ്ജ് - നിശ്ചല ഛായാഗ്രാഹകർ
* രഘു റായ് - നിശ്ചല ഛായാഗ്രാഹകർ
* സന്തോഷ് ശിവൻ - ചലച്ചിത്ര ഛായാഗ്രാഹകർ
* അജയൻ വിൻസെന്റ് - ചലച്ചിത്ര ഛായാഗ്രാഹകർ
* റസാഖ് കോട്ടക്കൽ - നിശ്ചല ഛായാഗ്രാഹകൻസ്
* മധു അമ്പാട്ട് - ചലച്ചിത്ര ഛായാഗ്രാഹകർ
* എസ്. കുമാർ - ചലച്ചിത്ര ഛായാഗ്രാഹകർ
* ജോസ്കുട്ടി പനയ്ക്കൽ - നിശ്ചല ഛായാഗ്രാഹകർ
വർഗ്ഗം:ഛായാഗ്രഹണം

## അവലംബം
പെരിയാർ പാട്ടക്കരാർ

[thumb|300px| [മുല്ലപ്പെരിയാർ അണക്കെട്ട് ]]
1886 ഒക്ടോബർ 29നാണ്‌ മുല്ലപ്പെരിയാർ അണക്കെട്ട് നിർമ്മിച്ച്  പെരിയാർ ജലം തമിഴ്നാട്ടിലേക്ക് കൊണ്ടുപോയി കൃഷിനടത്താനുള്ള **പെരിയാർ പാട്ടക്കരാറിൽ** (Periyar lease deed) തിരുവിതാംകൂർ മഹാരാജാവ് വിശാഖം തിരുനാളും ബ്രിട്ടീഷ് ഭരണകൂടവും തമ്മിലേർപ്പെടുന്നത്. തിരുവിതാംകൂറിനു വേണ്ടി ദിവാൻ വി. രാമഅയ്യങ്കാരും മദിരാശി സംസ്ഥാനത്തിനുവേണ്ടി സ്റ്റേറ്റ് സെക്രട്ടറി ജോൺ ചൈൽഡ് ഹാനിംഗ്ടണുമാണ്‌ കരാറ് ഒപ്പിട്ടത്. കരാർ ഭാവിയിൽ നാടിനു ദോഷകരമാകുമെന്ന് വിശാഖം തിരുനാൾ മുൻകൂട്ടി കണ്ടിരുന്നു. പക്ഷേ സമ്മർദ്ദം മൂലം കരാറിൽ ഒപ്പ് വയ്ക്കാതിരിക്കാനാവില്ലെന്ന് മനസ്സിലാക്കിയ മഹാരാജാവ് "എന്റെ ഹൃദയരക്തം കൊണ്ട് ഞാനിതിൽ ഒപ്പ് വയ്ക്കുന്നു" എന്നാണു പ്രതികരിച്ചത്. മരാമത്ത് സെക്രട്ടറി കെ. കെ. കുരുവിള, ജെ. എച്ച് പ്രിൻസ്, ജെ.സി ഹാനിങ്ടൺ എന്നിവരായിരുന്നു കരാറിൽ ഒപ്പിട്ട സാക്ഷികൾ. അടുത്തകാലത്താണ് ഏഴു പേജുള്ള കരാറിന്റെ അസൽ കണ്ടെടുത്തത്. 

999 വർഷത്തേക്ക് ഒപ്പിട്ട കരാറനുസരിച്ച് തിരുവിതാംകൂറിന്റെ അധീനതയിലുള്ള 8000 ഏക്കർ സ്ഥലത്ത് പെരിയാറിനെ അണകെട്ടി നിർത്താനും അണയ്ക്കു 100 ഏക്കർ സ്ഥലം കൂടി നൽകാനുമായിരുന്നു വ്യവസ്ഥ. ഇതിന് എക്കർ ഒന്നിന് അഞ്ചു രൂപ വച്ച് കേരളത്തിനു പാട്ടം നൽകണം. ഏകദേശം നാല്പതിനായിരം രൂപയാണ് അന്ന് കേരളത്തിനു ലഭിച്ചിരുന്നത്. 116 വർഷം മുൻപ് പൂർത്തിയായ അണയിൽ നിന്ന് ഒരു വർഷം ശരാശരി 60 ടി. എം. സി. വീതം ഇതുവരെ 6960 ടി. എം. സി. വെള്ളം തമിഴ്നാടിലെത്തിയുട്ടുണ്ട്. ബ്രിട്ടീഷുകാർ പോയതോടെ സാധുത നഷ്ടപെട്ട കരാർ പുതുക്കാൻ 1958 നവംബറിൽ അന്നത്തെ മുഖ്യമന്ത്രി ഈ. എം. എസ്സുമായും 1960 ജൂലൈയിൽ മുഖ്യമന്ത്രി പട്ടം താണുപിള്ളയുമായും 1969ൽ വീണ്ടും മുഖ്യമന്ത്രി ഈ. എം. എസ്സുമായൊന്നും നടത്തിയ ചർച്ചകൾക്കൊന്നും കേരളം വഴങ്ങിയില്ല. എന്നാൽ 1970 മേയ് 29നു മുഖ്യമന്ത്രി സി. അച്യുതമേനോന്റെ കാലത്ത് കരാർ പുതുക്കി. 1954 മുതൽ മുൻകാല പ്രാബല്യത്തോടെ നടപ്പിലാക്കിയ കരാറനുസരിച്ച് പാട്ടത്തുക ഏക്കറിനു മുപ്പതു രൂപയായും ലോവർ ക്യാമ്പിൽ മുല്ലപ്പെരിയാർ ജലമുപയോഗിച്ച് നിർമ്മിക്കുന്ന വൈദ്യുതിക്ക് കിലോവാട്ട് വർഷത്തിൽ 12 രൂപയായും നിശ്ചയിച്ചു. നിയമസഭയുടെ അനുമതിയില്ലാതെയായിരുന്നു ഇത്. 1970ൽ പുതുക്കിയ സമയത്ത് ഓരോ 30 വർഷത്തിലും കരാർ പുതുക്കണമെന്ന വ്യവസ്ഥയുണ്ട്. 2000ൽ വീണ്ടും പുതുക്കേണ്ടിയിരുന്ന കരാർ തർക്കത്തെത്തുടർന്ന് പുതിക്കിയില്ലെങ്കിലും പഴയനിരക്കിൽ മുടങ്ങാതെ തമിഴ്നാട് പണം കേരളസർക്കാരിനടയ്ക്കുന്നു. 

പെരുമ്പാവൂർ ജലസേചന വകുപ്പിന്റെ സൂപ്രണ്ട് ഓഫീസറുടെ ഒന്നാം നമ്പർ ആസ്ഥാനത്താണ് പാട്ടത്തുകയടയ്ക്കുന്നത്. ഡാമിന്റെ വസ്തുക്കരമായ രണ്ടര ലക്ഷം രൂപയും വൈദ്യുതി ഉത്പാദിപ്പിക്കുന്നതിന്റെ റോയൽറ്റിയായ ഏഴരലക്ഷം രൂപയും ചേർത്ത് ആകെ പ്രതിവർഷം ഏകദേശം പത്തുലക്ഷം രൂപ. കോയമ്പത്തൂർ, ശിരുവാണി ഉൾപ്പെടെ ഏകദേശം ആറോളം അന്തർ നദീജലക്കരാറുകളുടെ തുക ഇവിടെയാണടയ്ക്കുന്നത്. സെപ്റ്റംബറിൽ ഇവിടെ നിന്നയയ്ക്കുന്ന ഡിമാൻസ് നോട്ടീസനുസരിച്ച് മുല്ലപ്പെരിയാർ വൈദ്യുതിയുടേയും വസ്തുവിന്റെയും പാട്ടത്തുകയുടെ ഡ്രാഫ്റ്റ് തേനിയിലെ പെരിയാർ ഡിവിഷനിലെത്തുന്നു. റവന്യ ഹെഡിൽ  ജലസേചന വകുപ്പ് ഈ തുക കേരളത്തിന്റെ കണക്കിൽ വരവു വയ്ക്കും. കുമളിക്കു താഴെ ലോവർ ക്യാമ്പിലെ തമിഴ് നാട് ജലവൈദ്യുത നിലയത്തിൽ എത്രമാത്രം വൈദ്യുതി ഉത്പാദിപ്പിച്ചു എന്ന കണക്കു നൽകേണ്ട ചുമതല പത്തനംതിട്ട വിദ്യുച്ഛക്തി വകുപ്പ് ഡിവിഷനാണ്.

## അവലംബം
* മുല്ലപ്പെരിയാർ പാട്ടക്കരാറിന് 125 - മലയാള മനോരമ ദിനപത്രം, 2011 ഒക്ടോബർ 28, വെള്ളി.

വർഗ്ഗം:കേരള സർക്കാരുമായി ബന്ധപ്പെട്ട കരാറുകൾ
അബ്ബാസ് ഫെർഹത്

അൽജീറിയൻ ദേശീയനേതാവായിരുന്നു **അബ്ബാസ് ഫെർഹത്**. കോൺസ്റ്റന്റീൻ പ്രവിശ്യയിലെ ജിജെല്ലിക്കടുത്തുള്ള ഗ്രാമത്തിൽ ഒരു മുസ്ലിം ഗോത്രത്തലവന്റെ മകനായി 1899-ൽ ജനിച്ചു. ആദ്യകാല വിദ്യാഭ്യാസം നടത്തിയത് ഫിലിപ്പെവില്ലെയിലായിരുന്നു. തുടർന്ന് അൽജിയേഴ്സ് സർവകലാശാലയിൽ ഉപരിവിദ്യാഭ്യാസം നടത്തി. അതിനുശേഷം രണ്ടുവർഷം ഫ്രഞ്ചുപട്ടാളത്തിൽ സേവനം അനുഷ്ഠിച്ചു. പിന്നീട് സേതിഫിൽ ഒരു ഔഷധവ്യാപാരിയായിത്തീർന്നു. അൽജീറിയൻ മുസ്ലീങ്ങളെ യഥാർഥ ഫ്രഞ്ചുപൌരന്മാരാക്കാനായിരുന്നു ഇദ്ദേഹത്തിന്റെ ആദ്യകാലയത്നം. രണ്ടാംലോകയുദ്ധകാലത്ത് ഒരു സന്നദ്ധഭടനായി ഇദ്ദേഹം ഫ്രഞ്ചുസേനയിൽ പ്രവർത്തിച്ചു. 1943 ഫെബ്രുവരി 10-ന് അബ്ബാസ് തന്റെ ചരിത്രപ്രസിദ്ധമായ *അൽജീറിയൻ മാനിഫെസ്റ്റോ* ഫ്രഞ്ചുകാർക്ക് സമർപ്പിച്ചു. ഇതനുസരിച്ച് യുദ്ധാനന്തരം അൽജീറിയ സ്വന്തം ഭരണഘടനയുള്ള ഒരു സ്റ്റേറ്റായിത്തീരുമെന്ന് പ്രഖ്യാപിച്ചിരുന്നു. യൂണിയൻ ഡെമോക്രാറ്റിക്ക് ദു മാനിഫെസ്റ്റെ അൽജീറിയന്റെ (Union Democratique Du Manifeste Algerien) നേതാവും ഫ്രഞ്ചു ഭരണഘടനാനിർമ്മാണസഭാംഗവും ആയി സേവനം അനുഷ്ഠിക്കുമ്പോൾ അബ്ബാസ് അൽജീറിയയ്ക്ക് ഒരു ഫെഡറേറ്റഡ് സ്റ്റേറ്റ് പദവി നേടാൻ ശ്രമം നടത്തി. ഇതിനുവേണ്ടി ഫ്രഞ്ച് അസംബ്ലിയിൽ ഇദ്ദേഹം സമർപ്പിച്ച അപേക്ഷ തിരസ്കൃതമായി.

## ലഹളയ്ക്കു ശേഷം

അൽജീറിയയിൽ 1954-ൽ പൊട്ടിപ്പുറപ്പെട്ട ലഹളയെ തുടർന്ന് ഇദ്ദേഹത്തിന് കെയ്റോയിൽ അഭയം പ്രാപിക്കേണ്ടിവന്നു. അവിടെവച്ച് 1956 ഏപ്രിലിൽ *ഫ്രണ്ട് ഒഫ് നാഷനൽ ലിബറേഷനിൽ* അംഗമായി. 1958 സെപ്റ്റംബർ 19-ന് കെയ്റോവിൽവച്ച് അൽജീറിയൻ റിപ്പബ്ളിക്കിനുവേണ്ടി ഒരു താത്കാലിക ഗവൺമെന്റ് അബ്ബാസിന്റെ നേതൃത്വത്തിൽ രൂപംപൂണ്ടു. ഇദ്ദേഹം വഹിച്ചിരുന്ന പ്രധാനമന്ത്രിപദം 1961-ൽ രാജിവച്ചു. തുടർന്ന് 1962 സെപ്റ്റബറിൽ അൽജീറിയ സ്വതന്ത്രമായപ്പോൾ അൽജീറിയൻ പാർലമെന്റിന്റെ പ്രസിഡന്റായി അബ്ബാസ് തെരഞ്ഞെടുക്കപ്പെട്ടു. ഒരു വർഷം കഴിഞ്ഞ് ആ പദവിയും ഇദ്ദേഹം ഉപേക്ഷിച്ചു. അഹമ്മദ് ബെൻബെല്ലയുടെ ഗവൺമെന്റിന്റെ നിശിത വിമർശകനായിരുന്ന അബ്ബാസിനെ 1964-ൽ വീട്ടുതടങ്കലിൽ പാർപ്പിച്ചു. 1965-ൽ കേണൽ ഹുവാരിബുമേദിൻ അൽജീറിയൻ ഭരണാധികാരിയായി സ്ഥാനമേറ്റപ്പോൾ അബ്ബാസ് ഫെർഹതിനെ മോചിപ്പിച്ചു. പ്രസിഡന്റ് കേണൽ ഹുവാരി ബൌമെദിയന്നിനെ (Col Huare Boumedienne) എതിർക്കുന്ന ഒരു പ്രസ്താവനയിൽ ഒപ്പുവച്ചതിനാൽ 1976-79-ൽ ഇദ്ദേഹം വീണ്ടും വീട്ടുതടങ്കലിലാക്കപ്പെട്ടു. 1984-ൽ ദേശീയ ബഹുമതിയായ *മെഡൽ ഒഫ് റെസിസ്റ്റൻസ്* ഇദ്ദേഹത്തിന് ലഭിക്കുകയുണ്ടായി. 1985 ഡിസംബറിൽ അന്തരിച്ചു.

## അവലംബം

## പുറംകണ്ണികൾ
*http://www.bookrags.com/biography/ferhat-abbas/
*Images for ferhat abbas
*http://www.answers.com/topic/ferhat-abbas
ആശിഷ് വിദ്യാർത്ഥി

ഇന്ത്യക്കാരനായ ചലച്ചിത്ര അഭിനേതാവാണ് **ആശിഷ് വിദ്യാർഥി**  ( ).19 ജൂൺ 1962-ൽ ജനിച്ചു. ഹിന്ദിക്ക് പുറമേ ബംഗാളി, തെലുഗു, തമിഴ്, കന്നഡ, മലയാളം, ഒഡിയ ഭാഷകളിലുള്ള ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട്. മലയാളത്തിൽ സി.ഐ.ഡി മൂസ എന്ന സിനിമയിലാണ് ആദ്യമായി ഇദ്ദേഹം അഭിനയിച്ചതു്. സ്വഭാവ നടൻ എന്ന നിലയിലും വില്ലൻ എന്ന നിലയിലും ഇദ്ദേഹം ഇന്ത്യൻ സിനിമാ ലോകത്തു് ശ്രദ്ധേയനാണ്. 1995-ൽ മികച്ച സഹനടനുള്ള ദേശീയ ചലച്ചിത്രപുരസ്കാരം *ദ്രോഹ്കൽ* എന്ന ചലച്ചിത്രത്തിലൂടെ നേടിയിട്ടുണ്ട്.
## അവലംബം

വർഗ്ഗം:1962-ൽ ജനിച്ചവർ
വർഗ്ഗം:ജൂൺ 19-ന് ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്രനടന്മാർ
ശരാവതി

കർണ്ണാടകത്തിൽ നിന്നും ഉദ്ഭവിച്ച് അറബിക്കടലിൽ ചേരുന്ന ഒരു നദിയാണ് **ശാരാവതി നദി** ഈ നദിക്ക് *ഷരാവതി* എന്നും പേരുണ്ട്. കർണ്ണാടകയിലെ ശിവമൊഗ്ലെ ജില്ലയിൽ നിന്നും ഉദ്ഭവിച്ച് ഹൊനാവർ പട്ടണത്തിനു സമീപം അറബിക്കടലിൽ ചേരുന്നു.  സമുദ്രതീരത്തുനിന്നും ഏകദേശം അൻപത് കിലോമീറ്റർ അകലെ 275 മീറ്റർ ഉയരത്തിൽ നിന്നുമാണ് ഈ നദിയുടെ ഉദ്ഭവം. 122 കിലോമീറ്റർ നീളമുള്ള ഈ നദിയുടെ ജലവൃഷ്ടി പ്രദേശത്തിന് 2200 ച. കിലോമീറ്റർ വിസ്തൃതിയുണ്ട്. ജോഗ് വെള്ളച്ചാട്ടം സ്ഥിതിചെയ്യുന്ന ഈ നദിയിൽ പ്രതിവർഷം 4545 ക്യു. മീറ്റർ ജലം ഒഴുകുന്നു. 
## കുറിപ്പുകൾ

## ബാഹ്യ ലിങ്കുകൾ

*Species diversity in Sharavati River Basin

വർഗ്ഗം:കർണ്ണാടകത്തിലെ നദികൾ
വർഗ്ഗം:പശ്ചിമഘട്ടത്തിൽ നിന്ന് ഉത്ഭവിക്കുന്ന നദികൾ
ഭൂഗുരുത്വം

ഒരു ഭൗതിക വസ്തു അതിന്റെ പിണ്ഡത്തിനു ആനുപതികമായ ഒരു ബലം മൂലം ആകർഷിക്കപ്പെടുന്ന പ്രകൃതി പ്രതിഭാസതെ ആണു **ഭൂഗുരുത്വം**(**ഗ്രാവിറ്റി**) എന്നു പരയുന്നത്.ഭൗതികമായ ഒരു വസ്തുവിന്റെ ഭാരത്തിനു കാരണം ഭൂഗുരുത്വം ആണു. ഭൂഗുരുത്വം മൂലമാനു വസ്തുക്കൾ താഴെ വീഴുന്നത്. ഭൂമി, സൂര്യൻ മുതലായവയെ അവയുറ്റടെ ഭ്രമണ പഥങ്ങളിൽ നിർത്തുന്നതും ഭൂഗുരുത്വം ആണു്.
## അവലംബം
*http://en.wikipedia.org/wiki/Newton%27s_law_of_universal_gravitation

വർഗ്ഗം:ഭൗതികശാസ്ത്രം
വർഗ്ഗം:ഭൂമി
വർഗ്ഗം:ഗുരുത്വാകർഷണം
ഷിൻ ചാൻ

ഒരു ജാപ്പനീസ് കോമിക് കാർട്ടൂൺ കഥാപാത്രമാണ് **ഷിൻ ചാൻ**. യോഷിടോ ഉസൂയി ആണ് ഷിൻ ചാൻനെ സൃഷ്ടിച്ചിച്ചത്.

വർഗ്ഗം:കാർട്ടൂൺ കഥാപാത്രങ്ങൾ
വർഗ്ഗം:മാങ്ക
വർഗ്ഗം:മാങ്ക പരമ്പരകൾഷിൻ ചാന്റെ ആദ്യ പ്രസിദ്ധീകരണം 1990-ഇൽ ആയിരുന്നു. ഒരു ജാപ്പനീസ് ആഴ്ചപ്പതിപ്പ് മാസികയിലായിരുന്നു പ്രസിദ്ധീകരണം. ഫുതാബാഷ പ്രസിദ്ധീകരിച്ച ഷിൻ ചാൻ ജനപ്രീയം ആയി. 

ഷിൻ ചാൻ ഒരു ആനിമെ (Anime) (ജാപ്പനീസ് ആനിമേഷൻ) ആയി ടെലിവിഷനിൽ തുടങ്ങിയത് 1992-ഇൽ Tv Asahi-ഇലായിരുന്നു. ഇന്ന് 1000-ത്തിലേറെ എപ്പിസോഡുകളും 26 കാർട്ടൂൺ ആനിമേഷൻ സിനിമകളും ഉണ്ട്. 

30-ഇൽ അധികം ഭാഷകളിൽ തർജ്ജമ ചെയ്തതും 45 രാജ്യങ്ങളിൽ പ്രദർശനം നടത്തിയതുമായ കാർട്ടൂൺ ആണ് ഷിൻ ചാൻ. 

ഷിൻ ചാനിലെ പ്രധാന കഥാപാത്രങ്ങൾ:

1 .ഷിൻനൊസ്സുക്കെ നൊഹാറ(野原しんのすけ)
2. മിസാഎ നൊഹാറ (野原みさえ)
3. ഹിരോഷി നൊഹാറ (野原ひろし）
4. ഹിമവാരി നൊഹാറ (野原ひまわり）
5. കസാമ തോരി　(風間トオリ）
6. മസാഒ സാതോ　（佐藤マサオ）
7. സാക്കുരാദ നേനേ　（桜田ネネ）
8. ബോ ചാൻ　（ボーちゃん）
9. അഗെയോ മസുമി　(上尾ますみ）
10. മാത്സുസാക്കാ ഉമെ (松坂梅）
11. യോഷിനാഗ മിദോരി　(石坂 みどり)
അബ്ബാസ് ഹിൽമി I

ഈജിപ്തിലെ തുർക്കി വൈസ്രോയിരുന്നു **അബ്ബാസ് ഹിൽമി I** ((). അഹമ്മദ് തൂസുൻ പാഷ (1793-1816)യുടെ പുത്രനായി 1813-ൽ ജനിച്ചു. മുഹമ്മദലി പാഷ (1769-1849)യുടെ പൌത്രനായ ഇദ്ദേഹം 1849 ആഗസ്റ്റിൽ ഇബ്രാഹിംപാഷയെ തുടർന്ന് ഈജിപ്തിലെ വൈസ്രോയി ആയി. ആദ്യംമുതൽതന്നെ ഇദ്ദേഹം ഈജിപ്തിന്റെ മേലുണ്ടായിരുന്ന വൈദേശിക സ്വാധീനത ഇല്ലാതാക്കാൻ ശ്രമിച്ചു. ഈജിപ്തിലുണ്ടായിരുന്ന ഫ്രഞ്ചു ഉദ്യോഗസ്ഥൻമാരെ മുഴുവനും പിരിച്ചുവിട്ടു. ഫ്രഞ്ചു സ്വാധീനത കുറഞ്ഞുവെങ്കിലും ബ്രിട്ടനുമായി ഈജിപ്ത് കൂടുതൽ അടുത്തു. മുഹമ്മദലി പാഷ നടപ്പിലാക്കിയ വിദ്യാഭ്യാസ പരിഷ്കാരങ്ങളുൾപ്പെടെ വൈദേശിക പ്രചോദിതമായ പല നടപടികളും നിർത്തലാക്കി. ഈ പരിഷ്കാരങ്ങൾ പിൻവലിച്ചതുകാരണം സാധാരണക്കാരന്റെ നികുതിഭാരം ഗണ്യമായി കുറഞ്ഞു.

അബ്ബാസ് ഹിൽമിയുടെ തുർക്കിവിരുദ്ധ മനോഭാവം ബ്രിട്ടന് സഹായകമായി. എന്നാൽ കാലക്രമേണ അബ്ബാസ് ഹിൽമി ഈ നയം മാറ്റുകയും തുർക്കി സുൽത്താനുമായി സൌഹാർദപരമായ ബന്ധം പുനഃസ്ഥാപിക്കുകയും ചെയ്തു. ഈ നയതന്ത്രവിജയത്തിന് കാരണക്കാരൻ തുർക്കി പ്രതിനിധിയായ ഫു ആദ് എഫന്തിയായിരുന്നു. ക്രിമിയൻ യുദ്ധത്തിൽ (1853-56) 15,000 പേരടങ്ങുന്ന ഒരു കര-നാവികസേനയെ സുൽത്താന് അബ്ബാസ് ഹിൽമി എത്തിച്ചുകൊടുത്തു. 1854 ജൂലായ് 13-ന് ബെൻഹാ കൊട്ടാരത്തിൽ വച്ച് അബ്ബാസ് ഹിൽമിയെ രണ്ടു അടിമകൾ വധിച്ചു.

## ആദ്യകാലജീവിതം
1812 ജൂലൈ 1 ന് സൌദി അറേബ്യയിലെ ജിദ്ദയിൽ ജനിച്ച അബ്ബാസ് ഈജിപ്തീലെ കെയ്‌റോയിലാണ് വളർന്നത്. മുഹമ്മദ് അലിയുടെ ചെറുമകനായ അദ്ദേഹം 1848-ൽ തൻ്റെ അമ്മാവൻ ഇബ്രാഹിം പാഷയുടെ പിൻഗാമിയായി.ഈജിപ്തും സുഡാനും ഭരിക്കാൻ നിയുക്തനായി.

## അവലംബം
*http://www.facebook.com/pages/Abbas-I-of-Egypt/132745096765370
*http://www.mongabay.com/history/egypt/egypt-abbas_hilmi_i,_1848-54_and_said,_1854-63.html
ബ്ലാക്ക്ബേൺ റോവേഴ്സ് എഫ്.സി.

ലാൻകഷയറിലെ ബ്ലാക്ക്ബേൺ ആസ്ഥാനമാക്കി പ്രവർത്തിക്കുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ ക്ലബ്ബാണ് **ബ്ലാക്ക്ബേൺ റോവേഴ്സ് ഫുട്ബോൾ ക്ലബ്**. ഇംഗ്ലീഷ് ഫുട്ബോളിന്റെ മേൽത്തട്ടായ പ്രീമിയർ ലീഗിലാണ് ഇവർ ഇപ്പോൾ കളിക്കുന്നത്.

1875-ലാണ് ക്ലബ് സ്ഥാപിതമായത്. 1888-ൽ ഫുട്ബോൾ ലീഗിലെ സ്ഥാപകാംഗമായി. പ്രീമിയർ ലീഗ് കിരീട് നേടിയിട്ടുള്ള നാല് ക്ലബ്ബുകളിലൊന്നുമാണ് ബ്ലാക്ക്ബേൺ റോവേഴ്സ്.

## അവലംബം

വർഗ്ഗം:ഇംഗ്ലീഷ് ഫുട്ബോൾ ക്ലബ്ബുകൾ
പൊകൊയോ

നഴ്സറി കുട്ടികളെ ഉദ്ദേശിച്ചുള്ള ഒരു സ്പാനിഷ് കാർട്ടൂൺ ടെലിവിഷൻ പരമ്പരയാണ് പൊകൊയോ. ഏഴു മിനിറ്റ് ദൈർഘ്യമുള്ള 52 എപ്പിസോഡുകളടങ്ങുന്ന രണ്ടു പരമ്പരകളായാണ് പൊകൊയോ നിർമ്മിക്കപ്പെട്ടിരിക്കുന്നത്. ഗിലിമേറോ ഗാർഷ്യ കാർസീ, ലൂയി ഗലീഗോ, ഡേവിഡ് കന്റോലാ എന്നിവരാണ് സ്രഷ്ടാക്കൾ. ഇംഗ്ലീഷ് വിവരണം നൽകിയിരിക്കുന്നത് നടനും ഹാസ്യാവതാരകനുമായ സ്റ്റെഫാൻ ഫ്രൈ ആണ്.

വെളുത്ത പശ്ചാത്തലത്തിൽ ത്രിമാന തലത്തിൽ കഥാപാത്രങ്ങളും വളരെക്കുറച്ചുമാത്രം മറ്റു വസ്തുക്കളുമായി അവതരിപ്പിക്കപ്പെടുന്ന കഥകളിൽ  അവതാരകൻ (ശബ്ദം മാത്രം) കഥാപാത്രങ്ങളോടും പ്രേക്ഷകരോടും ഒരു പോലെ സംവദിക്കുന്നു. സോഫ്റ്റിമേജ് എക്സ്. എസ്. ഐ. എന്ന സോഫ്റ്റ്‌വെയറാണ് ഇതിന്റെ നിർമ്മാണത്തിനുപയോഗിച്ചിരിക്കുന്നത്.

2010 ജൂണിൽ നടന്ന 30-മത് ആനെസി ഇന്റർനാഷണൽ അനിമേറ്റഡ് ഫിലിം ഫെസ്റ്റിവലിൽ ഏറ്റവും മികച്ച ടെലിവിഷൻ പരിപാടിക്കുള്ള ക്രിസ്റ്റൽ അവാർഡ് പൊകൊയോ കരസ്ഥമാക്കി.

## കഥാപാത്രങ്ങൾ
***പൊകൊയോ** - പ്രധാന കഥാപാത്രം. നീല ഉടുപ്പിട്ട് തൊപ്പി വച്ച ജിജ്ഞാസാഭരിതനായ ഒരു ആൺകുട്ടി.
***പാറ്റോ** -  ഒരു മഞ്ഞത്താറാവ്.
***എല്ലി** - പിങ്ക് നിറമുള്ള ഒരു ആന.
***ലൗല** - പൊകൊയോയുടെ വളർത്തുനായ. ഓറഞ്ചും മഞ്ഞയും നിറങ്ങൾ.
***സ്ലീപ്പി ബേർഡ്** - മിക്കപ്പോഴും ഉറങ്ങുന്ന, പറക്കുമ്പോഴും കണ്ണടച്ചു പിടിക്കുന്ന പക്ഷി. 
## അവലംബം

വർഗ്ഗം:കുട്ടികൾക്കായുള്ള ടെലിവിഷൻ പരിപാടികൾ
കേരള പബ്ലിക് സർവീസ് കമ്മീഷൻ

കേരളത്തിൽ തൊഴിലുറപ്പിനായി സംസ്ഥാനസർക്കാർ രൂപീകരിച്ചിരിക്കുന്ന ഒരു വിഭാഗമാണ് ** കേരള പബ്ലിക് സർവീസ് കമ്മീഷൻ** അഥവാ കേരള **പി.എസ്.സി.**. കേരളത്തിലെ സർക്കാർ ഉടമസ്ഥതയിലുള്ള മിക്കവാറും എല്ലാ സ്ഥാപനങ്ങളിലേക്കും പി.എസ്.സി. വഴിയാണ് പ്രവേശനം നടപ്പിലാക്കുന്നത്. ചട്ടപ്രകാരം ഇതിനായി സ്ഥാപനങ്ങൾ അവരുടെ ഒഴിവുകളിലേക്ക് പി.എസ്.സി.യെ അറിയിക്കണം എന്നാണ്. ഈ ഒഴിവുകൾ പി.എസ്.സി. സമയാസമയങ്ങളിൽ പത്രക്കുറിപ്പിലൂടെയും തങ്ങളുടെ വെബ്സൈറ്റുകളിലൂടെയും അറിയിക്കുകയും അതിനായി പരീക്ഷകൾ നടത്തുകയും ചെയ്യുന്നു. ലഭ്യമാകുന്ന ഈ റാങ്ക്‌ലിസ്റ്റിന്റെ അടിസ്ഥാനത്തിൽ പി.എസ്.സി. ഒഴിവുകളിൽ ജോലിക്കാരെ നിയമിക്കുന്നു.

2010 മുതൽ പി.എസ്.സി. തങ്ങളുടെ അപേക്ഷ സ്വീകരിക്കൽ ഏറെക്കുറെ വെബ്സൈറ്റിലൂടെ മാത്രമായി നിജപ്പെടുത്തി. ഇതിലൂടെ വേഗത്തിൽ നടപടികൾ പൂർത്തീകരിക്കാൻ സാധിക്കും. മുൻപ് പോസ്റ്റൽ വഴി കത്തിടപാടായാണ് എല്ലാ പ്രവേശന അറിയിപ്പുകളും നൽകിയിരുന്നത്. ഈ കാലതാമസം ഇതിലൂടെ ഒഴിവാക്കാൻ സാധിച്ചു. ഒരോ ഒഴിവുകളും പി.എസ്.സി. വെബ്സൈറ്റു വഴി അറിയിക്കുകയും അതിനായി പ്രത്യേക പേജുകൾ തയ്യാറാക്കുകയും അതിലൂടെ അപേഷകൾ സ്വീകരിക്കുകയും ചെയ്യുന്നു. ഇതിലൂടെ അതിവേഗത്തിൽ നടപടികൾ പൂർത്തിയാകുന്നു. അപേക്ഷകന് വെബ്സൈറ്റുവഴി അപ്പോൾ തന്നെ ഹാൾറ്റിക്കറ്റ് ലഭ്യമാകും.

## ചരിത്രം
ഐക്യ കേരളം നിലവിൽ വന്നതോടെ തിരു - കൊച്ചി പബ്ലിക് സർവീസ് കമ്മീഷൻ, കേരള പബ്ലിക് സർവീസ് കമ്മീഷനായി രൂപാന്തരപ്പെട്ടു. വിവിധ തസ്തികകളിലേക്ക് ഉദ്യോഗാർത്ഥികളെ തെരഞ്ഞെടുക്കുന്നതിന് ഒരു പബ്ലിക് സർവീസ് കമ്മീഷണർ നിിലവിലുണ്ടായിരുന്നു. 1935 ൽ നിയമിതനായ ഡോ. ഡി.ഡി. നോക്സായിരുന്നു ആദ്യ കമ്മീഷണർ. തിരു - കൊച്ചി സംയോജനം വരെ അദ്ദേഹം പ്രവർത്തിച്ചു. കേരള സംസ്ഥാനം രൂപീകരിച്ചതിനു ശേഷം നിലവിൽ വന്ന കേരള പി. എസ്. സി യുടെ പ്രഥമ ചെയർമാനായത് ശ്രീ. വി. കെ. വേലായുധനാണ്.

## ഓൺലൈൻ പരീക്ഷാ കേന്ദ്രം
കേരള പബ്ലിക് സർവീസ് കമ്മീഷൻ എഴുത്തു പരീക്ഷകൾക്കു പുറമെ ഓൺലൈനായും പരീക്ഷകൾ നടത്തുന്നു. ഇതിനായി ആദ്യം എറണാകുളത്തും പിന്നീട് പത്തനംതിട്ടയിലും പരീക്ഷാ കേന്ദ്രങ്ങൾ തുറന്നു.  220 കമ്പ്യൂട്ടറുകളാണ് പരീക്ഷാ കേന്ദ്രത്തിൽ ഒരുക്കിയിട്ടുള്ളത്. 200 പേർക്ക് ഒരേസമയം പരീക്ഷയെഴുതാൻ കഴിയും. ഉദ്യോഗാർത്ഥികൾ പരീക്ഷയെഴുതുന്നതിനിടയിൽ കമ്പ്യൂട്ടറുകൾക്ക് തകരാർ വന്നാൽ ഉപയോഗിക്കാൻ 20 കമ്പ്യൂട്ടറുകൾ മാറ്റിെവച്ചിട്ടുണ്ട്. 12 പരീക്ഷാർത്ഥികൾക്ക് ഒരു നിരീക്ഷകൻ എന്ന രീതിയിലാണ് ക്രമീകരിച്ചിരിക്കുന്നത്. പരീക്ഷാ കേന്ദ്രം പൂർണമായും ക്യാമറ നിരീക്ഷണത്തിലായിരിക്കും. ഓൺലൈൻ പരീക്ഷയിലൂടെ പരീക്ഷാ തീയതി മുതൽ പരമാവധി 30 ദിവസത്തിനകം ചുരുക്കപ്പട്ടിക, റാങ്ക് ലിസ്റ്റ് എന്നിവ പ്രസിദ്ധീകരിക്കും. പരീക്ഷാ കേന്ദ്രത്തിലെ സെർവറിൽ പരീക്ഷ തുടങ്ങുന്നതിന് 45 മിനിട്ട് മുൻപ് പരീക്ഷാ കൺട്രോളറുടെ അനുമതി നൽകിയാൽ മാത്രമേ ചോദ്യങ്ങൾ ഡൗൺലോഡ് ചെയ്യാൻ കഴിയൂ.

## ഔദ്യോഗിക പ്രസിദ്ധീകരണം
പി.എസ്.സി. ബുള്ളറ്റിനാണ് കേരള പബ്ലിക് സർവീസ് കമ്മീഷന്റെ ഔദ്യോഗിക പ്രസിദ്ധീകരണം. കമ്മീഷനംഗമായിരുന്ന തെങ്ങമം ബാലകൃഷ്ണനാണ് ഈ ആശയത്തിനു പുറകിൽ. മാസത്തിൽ രണ്ടു തവണ പുറത്തിറങ്ങുന്നു.
## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്

വർഗ്ഗം:കേരള സർക്കാറിന്റെ പദ്ധതികൾ
കേരള കൃഷി വകുപ്പ്

**കേരള കൃഷി വകുപ്പ്** - കൃഷിയുമായി ബന്ധപ്പെട്ട കേരളസർക്കാരിന്റെ വകുപ്പ്. സംസ്ഥാനത്തെ എല്ലാ കാർഷികകാര്യങ്ങളും ഈ വകുപ്പാണ് കൈകാര്യം ചെയ്യുന്നത്. കർഷകനെ സഹായിക്കുകയും നിർദ്ദേശങ്ങൾ നൽകുകയും ചെയ്യുക, കൃഷി ഉത്പാദനം, കാർഷികവിപണനം, വിതരണം തുടങ്ങി എല്ലാ കാര്യങ്ങളും ഈ വകുപ്പ് കൈകാര്യം ചെയ്യുന്നു.

വർഗ്ഗം:കേരള സർക്കാറിന്റെ വകുപ്പുകൾ
ന്യൂകാസിൽ യുണൈറ്റഡ് എഫ്.സി.

ന്യൂകാസിൽ അപ്പോൺ ടൈൻ ആസ്ഥാനമാക്കി പ്രവർത്തിക്കുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ ക്ലബ്ബാണ് **ന്യൂകാസിൽ യുണൈറ്റഡ് ഫുട്ബോൾ ക്ലബ്**. ന്യൂകാസിൽ ഈസ്റ്റ് എൻഡ്, ന്യൂകാസിൽ വെസ്റ്റ് എൻഡ് എന്നീ രണ്ടു ക്ലബ്ബുകളുടെ ലയനത്തിലൂടെയാണ് 1892-ൽ ക്ലബ് സ്ഥാപിതമായത്. സെന്റ് ജെയിംസ് പാർക്ക് ആണ് ഇവരുടെ ഹോം ഗ്രൗണ്ട്.

## അവലംബം

വർഗ്ഗം:ഇംഗ്ലീഷ് ഫുട്ബോൾ ക്ലബ്ബുകൾ
നവലോകം

1951 - ൽ പുറത്തിറങ്ങിയ മലയാളചലച്ചിത്രമാണു് **നവലോകം**. പോപപുലർ പ്രൊഡക്ഷൻസിന്റെ ബാനറിൽ ചിത്രം സംവിധാനം ചെയ്തതു് പി.വി. കൃഷ്ണ അയ്യർ ആണു്. പാപ്പച്ചൻ ആണു് ചിത്രം നിർമ്മിച്ചതു്. ഛായാഗ്രഹണം നിർവ്വഹിച്ചതു് പി.കെ മാധവൻനായർ ആയിരുന്നു. പൊൻകുന്നം വർക്കി ചിത്രത്തിന്റെ കഥയും സംഭാഷണവും രചിച്ചു.പി. ഭാസ്കരൻ വി. ദക്ഷിണാമൂർത്തിയുടെ സംഗീതത്തിനു് ഗാനങ്ങൾ രചിച്ചു. അബ്ദുൾ ഖാദർ ,പി. ലീല എന്നിവർ ഗാനങ്ങൾ ആലപിച്ചു. കെ.പി ജോർജ് ആയിരുന്നു സിനിമയുടെ എഡിറ്റിങ്ങ്. മാർച്ച് 29 നാണ് ചിത്രം റിലീസ് ചെയ്തത്. 

## അഭിനയിച്ചവർ
*തിക്കുറിശ്ശി സുകുമാരൻ നായർ
*കുഞ്ഞുകുഞ്ഞുഭാഗവതർ
*വഞ്ചിയൂർ മാധവൻനായർ
*മുതുകുളം രാഘവൻ പിള്ള
*സേതുലക്ഷ്മി
*ലളിത
*കുട്ടിയമ്മ
*മുത്തയ്യ
*ഭാസ്ക്കരൻ
*സദാശിവൻ
*മിസ് കുമാരി
## അവലംബം

## പുറത്തേക്കുള്ള കണ്ണികൾ
*

വർഗ്ഗം:1951-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
കേരള ഊർജ വകുപ്പ്

കേരള സംസ്ഥാനത്തെ ഊർജ്ജവുമായി ബന്ധപ്പെട്ട എല്ലാ കാര്യങ്ങളും കൈകാര്യം ചെയ്യുന്ന കേരളസർക്കാരിന്റെ ഒരു വകുപ്പാണു് **കേരള ഊർജ്ജ വകുപ്പ്**. വിവിധ വിഭാഗങ്ങൾ ഈ വകുപ്പിന്റെ കീഴിൽ പ്രവർത്തിക്കുന്നു. 

## വിവിധ ഊർജ്ജ വിഭാഗങ്ങൾ
* കേരള സ്റ്റേറ്റ് ഇലക്ട്രിസിറ്റി ബോർഡ്
* കേരള സ്റ്റേറ്റ് പവർ ആന്റ് ഇൻഫ്രാസ്ട്രക്ചർ ഫിനാൻസ് കോർപ്പറേഷൻ
* കേരള സ്റ്റേറ്റ് ഇലക്ട്രിസിറ്റി റെഗുലേറ്ററി കമ്മീഷൻ
* എനർജി മാനേജ്മെന്റ് സെന്റർ
* ഏജൻസി ഫോർ നോൺ-കൺവെൻഷണൽ എനർജി ആന്റ് റൂറൽ ടെക്നോളജി
* ചീഫ് ഇലക്ട്രിക്കൽ ഇൻസ്പെക്ട്രേറ്റ്

വർഗ്ഗം:കേരള സർക്കാറിന്റെ വകുപ്പുകൾ
കേരള ഗതാഗത വകുപ്പ്

ഗതാഗതവുമായി ബന്ധപ്പെട്ട എല്ലാ കാര്യങ്ങളും നിർവ്വഹിക്കുകയും നടപ്പാക്കുകയും ചെയ്യുന്ന കേരളസർക്കാരിന്റെ ഒരു ഭരണ വകുപ്പാണ് **കേരള ഗതാഗത വകുപ്പ്** (Kerala Transport Department). ഈ വകുപ്പ് മറ്റു പല ഉപവകുപ്പുകൾ വഴിയാണ് എല്ലാ നടപടികളും നടപ്പിലാക്കുന്നത്.

## കീഴ് വകുപ്പുകൾ
* മോട്ടോർ വാഹന വകുപ്പ് (എം.വി.ഡി.)
* കേരള സംസ്ഥാന ജലഗതാഗത വകുപ്പ്
* കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ
* കേരള ട്രാൻസ്പോർട്ട് ഡെവലപ്മെന്റ് കോർപ്പറേഷൻ
* റെയിൽവേ - ഭൂമി ഏറ്റെടുക്കൽ
* എയർപോർട്ട് അതോറിറ്റി ഓഫ് ഇന്ത്യ - ഭൂമി ഏറ്റെടുക്കൽ
* കൊച്ചി മെട്രോ റെയിൽ പ്രൊജക്ട് - ഭൂമി ഏറ്റെടുക്കൽ

വർഗ്ഗം:കേരള സർക്കാറിന്റെ വകുപ്പുകൾ
അബ്ബാസ് ഹിൽമി II

ഈജിപ്തിലെ അവസാനത്തെ തുർക്കി വൈസ്രോയിരുന്നു **അബ്ബാസ് ഹിൽമി II**. 1874 ജൂലൈ 14-ന് മുഹമ്മദ്തൗറഫീഖ്പാഷയുടെ പുത്രനായി ജനിച്ചു. പിതാവിന്റെ മരണസമയത്ത് വിയന്നയിൽ ഒരു വിദ്യാർഥിയായിരുന്ന അബ്ബാസ് ഹിൽമി, 18-ആമത്തെ വയസ്സിൽ ഈജിപ്തിന്റെ ഭരണാധികാരിയായി. ബ്രിട്ടിഷ് വിരുദ്ധമനോഭാവം ഈജിപ്തിൽ ശക്തി പ്രാപിച്ചുകൊണ്ടിരുന്ന ഒരു കാലമായിരുന്നു അത്. അബ്ബാസ് ഹിൽമി പാഷ ദേശീയചിന്താഗതിയെ അനുകൂലിച്ചിരുന്നു. തത്ഫലമായി ഈജിപ്തിലെ ബ്രിട്ടിഷ് പ്രതിനിധിയായിരുന്ന ക്രോമർ പ്രഭുവിന്റെയും അദ്ദേഹത്തിന്റെ പിൻഗാമിയായിരുന്ന കിച്ച്നർ പ്രഭുവിന്റെയും ശക്തമായ എതിർപ്പുകൾക്ക് ഇദ്ദേഹം പാത്രമായി. പക്ഷേ, ഹിൽമിയുടെ ഇംഗ്ലണ്ടു സന്ദർശനത്തിനുശേഷം (1900) ഈ നയത്തിൽ ചെറിയൊരു വ്യതിയാനമുണ്ടായി. സ്വാഭാവികമായ നീതിക്രമം പടുത്തുയർത്തുന്നതിലും നികുതി ഇളവു ചെയ്യുന്നതിലും തത്പരനായിരുന്ന അബ്ബാസ് ഹിൽമി അസ്വാനിലെ ജലസേചനപ്രവർത്തനങ്ങൾ ത്വരിതപ്പെടുത്തുന്നതിലും വിദ്യാഭ്യാസ പുരോഗതി കൈവരുത്തുന്നതിലും ഉത്സുകനായിരുന്നു.

ഒന്നാംലോകയുദ്ധം ആരംഭിച്ചപ്പോൾ അബ്ബാസ് ഹിൽമി ഇസ്താംബൂളിൽ ആയിരുന്നു. ഈജിപ്ത് കൈയടക്കി വച്ചിരുന്ന ബ്രിട്ടനെതിരായി യുദ്ധം ചെയ്യാൻ ഇദ്ദേഹം ഈജിപ്തുകാരെ ആഹ്വാനം ചെയ്തു. ഈജിപ്തിലും സുഡാനിലും ഇദ്ദേഹം ചില സാമ്പത്തിക സാമൂഹിക പരിഷ്കാരങ്ങൾ നടപ്പിൽ വരുത്തി. ഇദ്ദേഹം ബെർബറും ഖാർത്തൂമും സന്ദർശിച്ചു (1901-02). 1909-ൽ സുഡാനിൽ പുതിയൊരു തുറമുഖം തുറന്നു. 1914 ജൂലൈയിൽ ഒരു ഈജിപ്ഷ്യൻ വിദ്യാർഥി ഇദ്ദേഹത്തെ വെടിവച്ച് പരിക്കേല്പിച്ചു.

ബ്രിട്ടൻ ഈജിപ്തിന്റെ സംരക്ഷണാധികാരം ഏറ്റെടുക്കുകയും അബ്ബാസ് ഹിൽമിയെ 1914 ഡിസംബർ 19-ന് സ്ഥാനഭ്രഷ്ടൻ ആക്കുകയും ചെയ്തു. 1922-ൽ ഈജിപ്ത് പരമാധികാരമുള്ള ഒരു സ്വതന്ത്രരാഷ്ട്രമായി പ്രഖ്യാപിക്കപ്പെട്ടതോടെ അബ്ബാസിന്റെ ഈജിപ്തിലേക്കുള്ള പ്രവേശനം നിരോധിക്കപ്പെട്ടു. തുടർന്ന് സ്വിറ്റ്സർലൻഡിൽ താമസമാക്കി. 1944 ഡിസംബർ 20-ന് ജനീവയിൽവച്ച് അബ്ബാസ് ഹിൽമി II അന്തരിച്ചു. ഇദ്ദേഹം രചിച്ച കൃതിയാണ്, എ ഫ്യു വേഡ്സ് ഒൺ ദ് ആംഗ്ലോ-ഈജിപ്ഷ്യൻ സെറ്റിൽമെന്റ് (A Few Words on the Anglo-Egyptian Settlement).

## അവലംബം
*http://www.answers.com/topic/abbas-hilmi-ii
കേരള വാണിജ്യനികുതി വകുപ്പ്

കേരള സംസ്ഥാനത്തെ വ്യാപാരനികുതിസംബന്ധമായ കാര്യങ്ങൾ നടപ്പിലാക്കുകയും പരിരക്ഷിക്കുകയും ചെയ്യുന്ന കേരളസർക്കാരിന്റെ ഒരു വകുപ്പാണ് **കേരള വാണിജ്യനികുതി വകുപ്പ്** . സർക്കാരുകൾ കാലാകാലങ്ങളിൽ നടപ്പിലാക്കുന്നതും മാറ്റം വരുത്തുന്നതുമായ നിയമങ്ങൾ പൂർണ്ണമായും ഈ വകുപ്പിൽ നിഷിബ്ദമായിരിക്കും. വ്യാപാരം നടത്തുവാനായി വസ്തുക്കൾ സംസ്ഥാനത്ത് കൈമാറ്റം ചെയ്യുന്നത് നിരീക്ഷിക്കാനായി *ഇന്റലിജൻസ്* എന്നൊരു വിഭാഗവും ഇതിലുണ്ട്. ഇവർ വഴിവക്കുകളിൽ വാഹനം തടഞ്ഞുനിർത്തി ബില്ലുകളും വസ്തുക്കളും ഒത്തുനോക്കുകയും ക്രമക്കേടു കണ്ടെത്തിയാൽ പിഴയടക്കമുള്ള നടപടികൾ സ്വീകരിക്കുകയും ചെയ്യും.

വർഗ്ഗം:കേരള സർക്കാറിന്റെ വകുപ്പുകൾ
അഫ്രോകാന്തിയം സ്യൂഡോവെർട്ടിസില്ലം

പുഷ്പിക്കുന്ന സസ്യജാലങ്ങളിലെ ഒരു വിഭാഗമാണ് **അഫ്രോകാന്തിയം സ്യൂഡോവെർട്ടിസില്ലം**. ഇതു റുബേഷ്യ ഫാമിലിയിൽ നിന്നും വരുന്നു. സോമാലിയായിലും മൊസാംബിക്കിലും മാത്രമാണ് ഇവ കാണപ്പെടുന്നത്.

വർഗ്ഗം:സസ്യങ്ങൾ
വർഗ്ഗം:അഫ്രോകാന്തിയം ജനുസ്സിൽ ഉൾപ്പെട്ട സസ്യങ്ങൾ
ഇക്സോറ

**ഇക്സോറ** - പുഷ്പിക്കുന്ന സസ്യജാലങ്ങളിൽ റുബേഷ്യ ഫാമിലിയിലെ ഒരു ജനുസ്. 500ൽ അധികം സ്പീഷിസുകൾ ഇവയിലുണ്ട്. എല്ലായ്പ്പോഴും പച്ചപ്പാർന്നു കാണപ്പെടുന്ന ഒരു സസ്യജാലമായ ഇവയിലെ പല വിഭാഗങ്ങളും ലോകമെമ്പാടും കാണപ്പെടുന്നു. ഏഷ്യയാണ് ഇവയുടെ കേന്ദ്ര ഭൂഖണ്ഡം. അമേരിക്കയിലെ ഉഷ്‌ണമേഖലയോട്‌ അടുത്ത്‌ കിടക്കുന്ന പ്രദേശങ്ങളിൽ ഇവ സമൃദ്ധമായി വളരുന്നു. സാധാരണമായി ഇവ വെസ്റ്റ് ഇന്ത്യൻ ജാസ്മിൻ എന്നറിയപ്പെടുന്നു. രംഗൻ, ഖീമി, പൊന്ന, ചന്ന ടാനിയ, തെച്ചി, പാൻ, സന്താൻ, ജറം-ജറം, ജംഗിൾ ഫ്ലെയിം, ജംഗിൾ ജെറേനിയം എന്നിവയാണ് അനിതരസാധാരണമായ പേരുകൾ. നിറയെ ഇലകളുള്ള ഇവയിൽ 3 മുതൽ 6 വരെ ഇഞ്ചു നീളമുള്ള ഇലകൾ ഉണ്ടാകും. വലിയ കൂട്ടത്തോടെയുള്ള ചെറിയ പൂക്കളാണ് ഇതിലുള്ളത്. ബോൺസായി മേഖലയ്ക്ക് വളരെ അനുയോജ്യം. സൗത്ത് ഏഷ്യയിൽ പ്രത്യേകിച്ച തായ്‌ലൻറ്റിൽ ഇവ വേലി കെട്ടുവാൻ ഉപയോഗിക്കുന്നു.

## ചില സ്പീഷിസുകൾ

## മതത്തിൽ
ചുവന്ന ഇക്സോറ പൂക്കൾ (ചുവന്ന ചെത്തി) ഹൈന്ദവർ പൂജക്കായി ഉപയോഗിക്കുന്നു.
## ചിത്രശാല

File:Pentas Star Flower.JPG|*[[Ixora coccinea]]*
File:Ixora Pavetta W2 IMG 7065.jpg|*[[Ixora pavetta]]*
File:Ixora pavetta near Hyderabad W IMG 7687.jpg|*[[Ixora pavetta]]*
File:Ixora_at_Dhaka,_Bangladesh.JPG|*[[Ixora pavetta]]*
Image:Ixora coccinea.jpg|*[[Ixora coccinea]]*
Image:Ixora coccinea - flame of the woods -dwarf red- - desc-flowerhead.jpg|*[[Ixora coccinea]]*
File:Samta -Tagar folwers in a house's garden.JPG|*[[Ixora coccinea]]*
File:Ixora chinensis - flower view 02.jpg|*[[Ixora chinensis]]*
File:Ixora chinensis - flower view 01.jpg|*[[Ixora chinensis]]*
File:Ixora (pink).JPG|Whitish pink Ixora
File:Ixora (pink-orange).JPG|Pink orange ixora
File:Ixora (white).JPG|White Ixora
File:White Ixora (Kerala).jpg|White Ixora
File:Ixora seeds (young).jpg|Young Ixora fruits
File:Ixora seeds (ripe).jpg|Ripe Ixora seeds (red ones)
File:Mini Ixora red.jpg|Red mini Ixora
File:Pink mini ixora.jpg|Pink mini ixora
File:West Indian Jasmine -- Ixora (yellow).jpg|*[[Ixora coccinea]]*
File:Ixora Coccinea 2.jpg|thumb|Ixora coccinea
File:Ixora fruits uploaded by Vijayan Rajapuram 04.jpg|thumb|ixora_fruits

വർഗ്ഗം:ഇക്സോറ ജനുസ്സ്
വർഗ്ഗം:റുബിയേസീ സസ്യകുടുംബം
വർഗ്ഗം:സസ്യജനുസുകൾ
ജൂസിയ

പുഷ്പിക്കുന്ന സസ്യങ്ങളിൽ റുബിയേസീ കുടുംബത്തിലെ ഒരു ഫാമിലിയാണ് **ജൂസിയ** (Joosia). പനാമയിൽ നിന്ന് ബൊളീവിയയിലേക്ക് അവ വ്യാപിച്ചിരിക്കുന്നു. വൈവിധ്യത്തിന്റെ ഉറവിടവുമാണ് ഇക്വഡോർ.

## ചില സ്പീഷിസുകൾ
* *[[ജൂസിയ അക്വാടോറിയ]]*, Steyerm.
* *[[ജൂസിയ ലോങ്കിസെപാല]]*, L.Andersson
* *[[ജൂസിയ മാക്രോകാലിക്സ്]]*, Standl. ex Steyerm.
* *[[ജൂസിയ ഒബ്റ്റ്യൂസ]]*, L.Andersson
* *[[ജൂസിയ ഒലിങ്കത]]*, L.Andersson
* *[[ജൂസിയ സ്റ്റാൻഡ്ലീന]]*, Steyerm.
## അവലംബം

വർഗ്ഗം:ജൂസിയ സസ്യജനുസ്സ്
എകിറ്

ഭഗവതി രൂപത്തിലുള്ള തെയ്യങ്ങൾ അണിയുന്ന ദ്രംഷ്ട.വായിൽ നിന്നും പുറത്തേക്ക് ഇരു പുറവും നീണ്ടു നിൽക്കുന്ന ഈ പല്ലുകൾ *എതിർ പല്ല്* എന്നും പേർ വിളിക്കാറുണ്ട് . അതിൽ നിന്നായിരിക്കണം എകിറ് എന്ന വാക്ക് ഉണ്ടായത്. പുതിയ ഭഗവതി,തമ്പുരാട്ടി,മുച്ചിലോട്ടു ഭഗവതി തെയ്യം,കണ്ണങ്ങാട്ടു ഭഗവതി തെയ്യംതുടങ്ങിയ തെയ്യങ്ങളെല്ലാം എകിറ് അണിയും.
## നിർമ്മാണം
സാധാരണയായി ഓട് കൊണ്ടാണ് എകിറ് നിർമ്മിക്കുന്നത്. മുഖത്ത് അത് ഉറച്ച് നിൽക്കുന്നതിനായി സാധാരണയായി ചരടുകൊണ്ട് അവ ഉറപ്പിക്കും.

വർഗ്ഗം:തെയ്യം
കോട്ടം

250px|ലഘുചിത്രം|വലത്ത്‌|വയനാട്ടുകുലവന്റെ പള്ളിയറ
തെയ്യം കെട്ടിയാടിക്കുന്ന സ്ഥാനങ്ങൾക്ക് വടക്കെ മലബാറിൽ പറയുന്ന പേരാണ് **കോട്ടം**. ഇവ സാധാരണയായി ചില സമുദായക്കാരുടെ കഴകം കൂടിയാണ്. തീയ്യർ, മണിയാണി സമൂദായക്കാർക്ക് ഇത്തരം കോട്ടങ്ങൾ ഉണ്ട്. ഇവിടങ്ങളിൽ സാധാരണയായി ഒരു വർഷത്തിൽ ഒന്ന് വീതം അടിയന്തരം എന്ന പേരിൽ തെയ്യം കെട്ട് നടക്കുന്നു.കോട്ടങ്ങളിൽ പ്രതിഷ്ഠ അപൂർവ്വമാണ്. വാൾ, പട്ട് തുടങ്ങിയവയായിരിക്കും പൂജിക്കുക. ദിവസ പൂജ സാധാരണമല്ല. ഭഗവതിക്കോട്ടം, ചാമുണ്ഡിക്കോട്ടം, വൈരജാതൻകോട്ടം, പൊട്ടൻ ദൈവത്തിന്റെ കോട്ടം, വേട്ടയ്ക്കൊരുമകൻകോട്ടം എന്നിവിടങ്ങളിൽ സാധാരണയായി തെയ്യം ഉണ്ടാവും.മറ്റൊന്നാണ് മുണ്ടിയ പൊതുവെ തിയ്യ സമുദായത്തിന്റെ ആവും മുണ്ടിയ പക്ഷെ മണിയാണി സമുദായത്തിന്റെ കൈയിൽ 1 മുണ്ടിയ ഉണ്ട് ചീമേനി മുണ്ടിയ.കൂലോം മണിയാണി സമുദായാ അമ്പലങ്ങളെ മാത്രമേ കൂലോം എന്ന് വിളിക്കാറുള്ളു

വർഗ്ഗം:തെയ്യം
റുബിയേസീ

**റുബിയേസീ** - പുഷ്പിക്കുന്ന സസ്യങ്ങളിലെ ഒരു കുടുംബം. ഇവയെ **കോഫി കുടുംബം**, **മാഡർ കുടുംബം**, **ബെഡ്സ്ട്രോ കുടുംബം** എന്നിങ്ങനെ സാധാരണയായി വിളിക്കുന്നു. വളരെ സാധാരണമായി കാണുന്ന പല ചെടികളും ഇതിൽ ഉൾപ്പെടുന്നുണ്ട്. കാപ്പി, സിങ്കോണ, ഗാംബിയർ, റുബിയ, വെസ്റ്റ് ഇന്ത്യൻ ജാസ്മിൻ, ചെത്തി എന്നിവയെല്ലാം ഇതിൽ ഉൾപ്പെടുന്നു. 611 ജനുസുകളും ഏകദേശം 13000 ഓളം സ്പീഷിസുകളും ഇതിനു കീഴിലായുണ്ട്.

## പുറത്തേക്കുള്ള കണ്ണികൾ

* Rubiaceae  at ''The Plant List'' 
* Rubiaceae , Dialypetalanthaceae , Henriquezaceae , Naucleaceae , Theligonaceae  at ''The Families of Flowering Plants (DELTA)'' 
* Rubiaceae at the ''Encyclopedia of Life''
* Rubiaceae at the ''Angiosperm Phylogeny Website''
* Rubiaceae at the online ''Flora of China'' 
* Rubiaceae  at the online ''Flora of Pakistan'' 
* Rubiaceae at the online ''Flora of Zimbabwe''

* Rubiaceae at the online ''Flora of New Zealand'' 

* Rubiaceae at the ''Integrated Taxonomic Information System''
* Rubiaceae at the *[[USDA]] [[NRCS]] PLANTS database*
* Rubiaceae Research  at the ''National Botanic Garden of Belgium'' 
* World Checklist of Rubiaceae at the ''Royal Botanic Gardens, Kew'' 

വർഗ്ഗം:റുബിയേസീ സസ്യകുടുംബം
വർഗ്ഗം:സസ്യകുടുംബങ്ങൾ
ഷഹർനുഷ് പാഴ്സിപർ

ഒരു ഇറാനിയൻ എഴുത്തുകാരിയാണ് **ഷഹർനുഷ് പാഴ്സിപർ**. സ്ത്രീകളുടെ അവകാശങ്ങൾക്കായി പോരാടിയ അവർ നാലുതവണ ജയിൽവാസം അനുഭവിച്ചിട്ടുണ്ട്.

ജനിച്ചതും വളർന്നതും ഇറാനിലെ ടെഹ്റാനിലാണ്. 1973-ൽ ടെഹ്റാൻ സർവ്വകലാശാലയിൽ നിന്നും സാമൂഹ്യശാസ്ത്രത്തിൽ ബിരുദം നേടി. 1969-ൽ പ്രസിദ്ധീകരിച്ച *തുപക്-ഇ-ഖെർമെജ് (ചുവന്ന കൊച്ചു പന്ത്)* ആണ് ആദ്യകൃതി. ഇവർ രചിച്ച *ആണുങ്ങൾ ഇല്ലാത്ത പെണ്ണുങ്ങൾ* എന്ന നോവൽ ഇറാനിൽ നിരോധിച്ചിരുന്നു. ഇതിനെ ആധാരമാക്കി ഇറാനിയൻ ചലച്ചിത്ര സംവിധായക ഷിറിൻ നെഷാത്ത് 2009-ൽ *വിമൻ വിത്തൗട്ട് മെൻ* എന്ന ചലച്ചിത്രം ഒരുക്കി. ആയത്തുല്ല ഖുമൈനിയുടെ ഭരണകാലത്ത്, ഇസ്ലാമിക വിപ്ലവത്തിനു തൊട്ടു പിന്നാലെ, ഒരു വിചാരണ പോലുമില്ലാതെ തടവറയിൽ കിടന്നതിന്റെ ഓർമ്മക്കുറിപ്പുകൾ *പ്രിസൺ മെമോയർ(കാരാഗൃഹസ്മരണകൾ)* എന്ന പേരിൽ പുസ്തകമായി. 1994 മുതൽ അമേരിക്കയിൽ താമസിച്ചു വരുന്നു. 2006 മുതൽ ആംസ്റ്റർഡാമിലെ റേഡിയോ ജമാനെ-യിൽ പരിപാടികൾ ചെയ്യാറുണ്ട്.

ഇറാനിയൻ സിനിമാ സംവിധായകനായ നാസർ തഘ്‌വായിയെ വിവാഹം കഴിച്ചെങ്കിലും ഏഴു വർഷങ്ങൾക്കു ശേഷം അവർ വേർപിരിഞ്ഞു. ഈ ബന്ധത്തിൽ ഒരു മകനുണ്ട്.

## പുറത്തേക്കുള്ള കണ്ണികൾ
*ഷഹർനുഷ് പാഴ്സിപർ - ഔദ്യോഗിക വെബ്സൈറ്റ്

വർഗ്ഗം:ഇറാനിയൻ സാഹിത്യകാരന്മാർ
വർഗ്ഗം:1946-ൽ ജനിച്ചവർ
അബ്വിലീയൻ

പ്രാചീന ശിലായുഗത്തിലെ ഒരു കാലഘട്ടത്തെയാണ് **അബ്വിലീയൻ** (ഇംഗ്ലീഷ്:Abbevillian) എന്നു പറയുന്നത്. 

## പ്രാചീന ശിലായുഗം

ഫ്രാൻസിലെ സോം നദീതീരത്തുള്ള അബ്വിൽ എന്ന സ്ഥലനാമത്തിൽ നിന്നുണ്ടായതാണ് ഈ സംജ്ഞ. ഈ കാലഘട്ടത്തിൽ മനുഷ്യൻ ഉപയോഗിച്ചിരുന്ന ശിലായുധങ്ങൾ ഈ സ്ഥലത്ത് കണ്ടെത്തിയിട്ടുണ്ട്. *[[അനലാശ്മം]]* (flint) കൊണ്ടാണ് ഈയിനം ആയുധങ്ങൾ നിർമിച്ചിരുന്നത്. കൽച്ചീളുകൾ മിനുസപ്പെടുത്തി മഴു, കത്തി, അസ്ത്രമുനകൾ എന്നിവ ആദിമ മനുഷ്യർ ഉണ്ടാക്കിവന്നു. ലോകത്തിന്റെ പല ഭാഗങ്ങളിൽനിന്നും ഇത്തരം കൽച്ചീളുകൾ കണ്ടെത്തിയിട്ടുണ്ട്. പ്രാചീന ശിലായുഗത്തിൽ നിർമ്മിക്കപ്പെട്ട ഇത്തരം ആയുധങ്ങൾ (Fllint axe) പരുപരുപ്പുള്ളവയും ഒരറ്റംമാത്രം കൂർത്തവയുമായിരുന്നു. തുടർന്നുവന്ന നവീന ശിലായുഗത്തിൽ ഈ പരുക്കൻ കൽച്ചീളുകൾ തേച്ചുമിനുസപ്പെടുത്തി ഉപയോഗിച്ചുതുടങ്ങി.

## നവീന ശിലായുഗം

ഇത്തരം ശിലായുധങ്ങൾ പുരാവസ്തുഗവേഷകർ ആദ്യം കണ്ടെടുത്തത് ഫ്രാൻസിൽ തന്നെയുള്ള മർനേ താഴ്വരയിൽ പെട്ട ഷെലിസ് എന്ന സ്ഥലത്തുനിന്നായിരുന്നു. അതുകൊണ്ട് ആദ്യം 'ഷെല്ലീയൻ' (chellean) എന്ന പേരായിരുന്നു ഈ യുഗത്തിന് നൽകിയിരുന്നത്. എന്നാൽ അവിടെനിന്നും ലഭിച്ച അശ്മോപകരണങ്ങളും ആയുധങ്ങളും ശിലായുഗത്തെ പിന്നിട്ടുവന്ന അക്കീലിയൻ സംസ്കാരകാലഘട്ടത്തിൽ പ്പെട്ടവയാണെന്ന് പിന്നീട് തെളിയിക്കപ്പെട്ടതോടുകൂടി അവയെ ആ കാലഘട്ടത്തിൽപ്പെട്ടവയായി തരംതിരിച്ചു. പ്രാചീന ശിലായുഗത്തിലാണ് പ്രധാനമായും ശിലാപാളികൾ അടർത്തിയെടുത്ത് മഴുപോലുള്ള ആയുധങ്ങൾ ഉണ്ടാക്കിവന്നത്. 19-ആം നൂറ്റാണ്ടിൽ അബീവീലിൽ നടത്തിയ ഉത്ഖനനത്തിൽ ഇത്തരം ആയുധങ്ങളും കണ്ടുകിട്ടിയിരുന്നു. അതുകൊണ്ട് ഷെല്ലീയൻ സംസ്കാര കാലഘട്ടത്തിലേതെന്ന് തരംതിരിക്കപ്പെട്ടിരുന്നവ ഉൾപ്പെടെ കൽച്ചീളുകൾകൊണ്ട് ഉണ്ടാക്കപ്പെട്ടിട്ടുള്ള പ്രാചീനായുധങ്ങളെ മൊത്തത്തിൽ ഇന്ന് അബ്വിലീയൻ എന്നു വിളിച്ചുവരുന്നു.

## അവലംബം
*http://africanhistory.about.com/od/glossarya2/g/Abbevillian.htm 
*Images for abbevillian
*http://www.archaeologywordsmith.com/lookup.php?category=&where=headword&terms=Abbevillian 

വർഗ്ഗം:പ്രാചീനശിലായുഗം
പിങ്കു

കുട്ടികൾക്കായി നിർമ്മിച്ച ഒരു ബ്രിട്ടീഷ്-സ്വിസ്സ് ക്ലേ അനിമേഷൻ പരമ്പരയാണ് **പിങ്കു**. പൈഗോസ് ഗ്രൂപ്പും ട്രിക്ക്ഫിലിം സ്റ്റുഡിയോയും ചേർന്ന് സ്വിസ്സ് ടെലിവിഷനു വേണ്ടി നിർമ്മിച്ചു. അന്റാർട്ടിക്കയിൽ ഇഗ്ലൂകളിൽ വസിക്കുന്ന ഒരു കൂട്ടം പെൻഗ്വിനുകളാണ് ഇതിലെ കഥാപാത്രങ്ങൾ. മുഖ്യകഥാപാത്രമായ കുട്ടിപ്പെൻഗ്വിന്റെ പേരാണ് പിങ്കു. പിങ്കുവിന്റെ മാതാപിതാക്കൾ, കുഞ്ഞനിയത്തി പിങ്കാ, റോബി എന്നു പേരായ ഒരു സീൽ എന്നിവരാണ് മറ്റു പ്രധാനകഥാപാത്രങ്ങൾ.

## പുറത്തേക്കുള്ള കണ്ണികൾ
*പിങ്കു - ഔദ്യോഗിക വെബ്സൈറ്റ്
*ടൂൺപീഡിയ ലേഖനം
*

വർഗ്ഗം:അനിമേഷനുകൾ
അബ്രഹാമികൾ

രണ്ടു വിഭാഗം ക്രിസ്തുമതവിശ്വാസികളെ സൂചിപ്പിക്കുന്ന സംജ്ഞയ്ക്ക് **അബ്രഹാമികൾ** എന്നു പറയുന്നു.

## ദേവവിപരീതികൾ

9-ആം നൂറ്റാണ്ടിൽ ക്രിസ്തുവിന്റെ ദിവ്യത്വം നിഷേധിക്കുന്ന വേദവിപരീതികൾ സിറിയയിൽ ഉണ്ടായിരുന്നു. അന്ത്യോഖ്യയിലെ അബ്രഹാം എന്നൊരാളാണ് ഈ വേദവിപരീതോപദേശ പ്രചാരണത്തിന് നേതൃത്വം വഹിച്ചത്. ഇദ്ദേഹത്തിന്റെ അനുയായികളെ അബ്രഹാമികൾ എന്നു വിളിച്ചുവരുന്നു.

## ഏകദൈവ വിശ്വാസികൾ

18-ആം നൂറ്റാണ്ടിൽ ബൊഹിമിയയിൽ ജോൺ ഹസ്സി(Jan Hus)ന്റെ ഉപദേശങ്ങളെ സ്വീകരിക്കുന്നവർ എന്ന മിഥ്യാവകാശം പുലർത്തിയവരും പരിച്ഛേദന (Circumcision)യ്ക്ക് മുൻപ് ഇസ്രയേലിന്റെ പിതാവായ അബ്രഹാം എങ്ങനെയായിരുന്നുവോ അങ്ങനെയായിരിക്കണമെന്ന് കരുതുന്നവരുമായ ഒരു കൂട്ടം ഏകദൈവ വിശ്വാസികളുടെ സമൂഹത്തെയും ഇങ്ങനെ വിളിച്ചുവന്നു. ക്രിസ്ത്യാനികൾക്കൊപ്പമോ യഹൂദൻമാർക്കൊപ്പമോ പരിഗണിക്കപ്പെടുന്നതിന് അവർ ആഗ്രഹിച്ചിരുന്നില്ല. 1782-ൽ ചക്രവർത്തി ജോസഫ് രണ്ടാമൻ പ്രസിദ്ധപ്പെടുത്തിയ മതസഹിഷ്ണുതയെ സംബന്ധിച്ച വിളംബരത്തിൽനിന്നും ഇവരെ ഒഴിവാക്കുകയും രാജ്യത്തിന്റെ വിവിധഭാഗങ്ങളിലേക്ക് ഇവരെ നാടുകടത്തുകയും ചെയ്തു. 18-ആം നൂറ്റാണ്ടിന്റെ അന്ത്യത്തോടുകൂടി ഒരു മതവിഭാഗമെന്ന നിലയിൽ ഇവർ നാമാവശേഷമായി.

## അവലംബം
*http://www.catholic.org/saints/saint.php?saint_id=1082
*http://www.elftown.com/_Abrahamitic%20Religions-class 
*http://www.alibris.co.uk/search/books/isbn/9781242752148
ജെന്റ്യനെയിൽസ്

സപുഷ്പികളിലെ ഒരു നിരയാണ് **ജെന്റ്യനെയിൽസ് (Gentianales)**. ദ്വിബീജപത്രസസ്യങ്ങളിലെ ആസ്റ്റെറിഡ്സ് എന്ന ക്ലേയ്ഡിൽ ആണു് ഈ ‘നിര’ (ഓർഡർ) ഉൾപ്പെടുന്നതു്.

## കുടുംബങ്ങൾ
* ജെൻഷ്യനേസീ
* അപ്പോസൈനേസീ
* ജെൽസെമിയേസി
* ലോഗാനിയേസി
* റുബിയേസീ

വർഗ്ഗം:ജെന്റ്യനെയിൽസ് സസ്യനിര
വർഗ്ഗം:സസ്യനിരകൾ
എൻ.എ. നസീർ

ഒരു വന്യജീവി ഫോട്ടോഗ്രാഫറാണ് **എൻ.എ. നസീർ**.  മലയാളത്തിലെ പ്രമുഖ മാസികകളിലും *സാങ്ച്വറി ഏഷ്യ, ഹോൺബിൽ, ഫ്രണ്ട് ലൈൻ, ഔട്ട് ലുക്ക്, ട്രാവലർ* മുതലായ പ്രസിദ്ധീകരണങ്ങളിലും, വന്യജീവികളെക്കുറിച്ച്  ഫോട്ടോ സഹിതം അനുഭവക്കുറിപ്പുകൾ എഴുതുന്നു. പ്രകൃതി നശീകരണത്തിനെതിരായി ഇദ്ദേഹം എഴുതുകയും പ്രവർത്തിക്കുകയും ചെയ്യുന്നു.

## ജീവിതരേഖ
1962 ജൂൺ 10 ന് എറണാകുളം ജില്ലയിലെ പള്ളിപ്പുറത്ത് ജനിച്ചു. ഹൈസ്കൂൾ വിദ്യാഭ്യാസത്തോടൊപ്പം ആയോധനകലകളായ  തായ്ചി, ചികോങ്, കരാട്ടെ തുടങ്ങിയവയിലും , യോഗ, തൈഡോ, ഉപാസ്വ മെഡിറ്റേഷൻ എന്നിവയിലും പ്രാവീണ്യം നേടി. 35 വർഷമായി കേരളത്തിലെ വനമേഖലയിൽ നിരന്തരം യാത്ര ചെയ്തുകൊണ്ടിരിക്കുന്നു. 
മുംബൈ നാച്വറൽ ഹിസ്റ്ററി സൊസൈറ്റിയുടെ ആജീവനാന്ത അംഗം. നേച്ചർ കൺസർവേഷൻ സൊസൈറ്റി  ഓഫ് ഫോട്ടോഗ്രാഫേഴ്സ്, നേച്ചർ കൺസർവേഷൻ ആന്റ് മാർഷ്യൽ ആർട്സ് എന്നീ സംഘടനകളൂടെ സ്ഥാപകൻ. പിതാവ് അബ്ദുൾ കരീം. മാതാവ് ബീവി ടീച്ചർ. പ്രശസ്തലേഖനങ്ങളുടേയും അപൂർവ്വങ്ങളായ വന്യജീവിഫോട്ടോഗ്രാഫുകളുടേയും സമാഹാരമായ , **[[കാടും ഫോട്ടോഗ്രാഫറും]]** എന്ന കൃതി 2011 ഏപ്രിലിൽ കേരളസാഹിത്യ അക്കാദമി പ്രസിദ്ധീകരിക്കുകയും,  നാലുമാസത്തിനകം അത് വിറ്റഴിയുകയും ചെയ്തു.കാടനുഭവങ്ങളെക്കുറിച്ചുള്ള പുസ്തകങ്ങളെക്കുറിച്ചുള്ള പുസ്തകമാണ് കാടിനെ ചെന്നു തൊടുമ്പോൾ (2014)

### ഫോട്ടോഗ്രാഫി
ഇദ്ദേഹത്തിന് മരണം മുന്നിൽ കണ്ട അവസരങ്ങ‌ളുണ്ടായിട്ടുണ്ട്. ഇദ്ദേഹം കാട്ടിൽ ഫോട്ടോയെടുക്കാൻ പോയതിനിടെ ചന്ദനക്കൊള്ളക്കാരെ പിടികൂടിയിട്ടുണ്ട്.

## പുസ്തകങ്ങൾ

* കാടിനെ ചെന്നു തൊടുമ്പോൾ
* കാടും ക്യാമറയും
* വ്രണം പൂത്ത ചന്തം
* മലമുഴക്കി (2020)
*കാട്ടിൽ ഒപ്പം നടന്നവരും പൊഴിഞ്ഞുപോയവരും

## പുരസ്കാരങ്ങളും അംഗീകാരങ്ങളും

* കെ.ആർ. ദേവാനന്ദ് സ്മാരക പുരസ്‌കാരം 2013
* ഓൾ കേരള ഫോട്ടോഗ്രാഫി അസോസിയേഷന്റെ *എക്‌സലൻസി ഇൻ ഫോട്ടോഗ്രാഫി* അവാർഡ് 2011

## ചിത്രശാല

File:Z2 by N A Nazeer.jpg
File:Z3 by N A Nazeer.jpg


## അവലംബം


## പുറത്തേക്കുള്ള കണ്ണികൾ

*നസീറിന്റെ വെബ്സൈറ്റ്  
*http://www.mathrubhumi.com/yathra/column/shaheed/article/166630/page2/index.html 
*http://www.nalamidam.com/archives/3231
*http://www.mathrubhumi.com/yathra/column/shaheed/article/214149/index.html 
*http://niraksharan.blogspot.com/2011/11/blog-post.html
*Close encounters in the wild  
*നീലഗിരി മാർട്ടൻ പ്രൊഫൈൽ 

വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:1962-ൽ ജനിച്ചവർ
വർഗ്ഗം:ജൂൺ 10-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യക്കാരായ വന്യജീവി ഫോട്ടോഗ്രാഫർമാർ
പുലിമറഞ്ഞ തൊണ്ടച്ചൻ

പുലയരുടെ ആരാധനാപാത്രമായ ഒരു തെയ്യമാണ് **പുലിമറഞ്ഞ തൊണ്ടച്ചൻ**. ഈ തെയ്യം കാരിഗുരിക്കൾഎന്ന പേരിലും അറിയപ്പെടുന്നുണ്ട്. തൊണ്ടച്ചൻ എന്നത് വടക്കൻ മലബാറിൽ മുത്തച്ഛൻ എന്നതിനു പകരമായി ഉപയോഗിക്കുന്ന വാക്കാണ്.എൻ. പ്രഭാകരൻ എഴുതിയ പുലിജന്മം എന്ന നാടകവും അതിനെ അടിസ്ഥാനമാക്കി പ്രിയനന്ദനൻ സംവിധാനം ചെയ്ത മലയാള സിനിമയുടെയും കഥ പുലിമറഞ്ഞ തൊണ്ടച്ചന്റെ പുരാവൃത്തവുമായി ബന്ധപ്പെട്ടതാണ്.

## പുരാവൃത്തം
കുഞ്ഞിമംഗലത്ത് ചേണിച്ചേരി വീട്ടിൽ കുഞ്ഞമ്പു നായരെന്ന ജന്മിക്ക് കൃഷിനടത്താൻ തിരുവർകാട്ട് കാവിൽ നിന്നും കൂട്ടികൊണ്ട് വന്ന അടിയാന്മാരായ വള്ളിക്കുടിച്ചിവിരുന്തിയ്ക്കും മണിയൻ കാഞ്ഞാനും കല്യാണം കഴിച്ച് അതിലുണ്ടായ സന്താനമാണ് കാരി. ചെമ്പിടാർകുരിക്കളുടെ കീഴിൽ കാരി അക്ഷരവിദ്യ പഠിച്ചു.കളരിവിദ്യ പഠിക്കണമെന്ന് ആശ ജനിച്ചെങ്കിലും പുലയനായതിനാൽ കളരിയിൽ പ്രവേശനം ലഭിച്ചില്ല. ചേണിച്ചേരി കുഞ്ഞമ്പു എന്ന ജന്മി അതിനൊരു പരിഹാരം കണ്ടു. പേരു മാറ്റി ,തന്റെ പേരും വീട്ടുപേരും മേൽവിലാസമായി മാറ്റിപ്പറയാൻ അനുവദിച്ചു.അപ്രകാരം കാരി മാടായിക്കളരി,നെക്കണം കളരി,തുടങ്ങിയ പതിനെട്ടു കളരികളിൽ ചേർന്ന് വിദ്യ പഠിച്ചു. ചോതിയാൻ കളരിയിൽ നിന്നും ആൾമാറാട്ടവിദ്യയും പഠിച്ചു.
കാരി മാടായി കളരിയിൽ തിരിച്ച് വന്നതിനു ശേഷം കാരിക്ക് കുരിക്കൾ (ഗുരിക്കൾ) സ്ഥാനം ലഭിച്ചു.മന്ത്രവാദക്കുരിക്കളായി മന്ത്രവാദം നടത്തുവാനുള്ള അനുവാദം ചേണിച്ചേരി കുഞ്ഞമ്പു നൽകി.അള്ളടം നാട്ടിലെ തമ്പുരാന്റെ ഭ്രാന്ത് ചികിത്സിക്കാൻ വിളി ആറു തവണ വന്നിട്ടും കുഞ്ഞമ്പു പോകാൻ അനുവദിച്ചില്ല.ഏഴാമത് ചെമ്പോല പ്രമാണമാണ് വന്നത്, കാരിയെ അയച്ചാൽ പകുതി സ്വത്ത് കൊടുക്കാമെന്ന് തരവിൽ എഴുതിയിരുന്നു.കാരികുരിക്കൾ ശിഷ്യന്മാരുമായി പുറപ്പെട്ടു.അള്ളടം കോവിലകത്ത് എത്തി.മന്ത്രവാദം തുടങ്ങി.ബാധയിളകി തുള്ളിത്തുടങ്ങി, കുരിക്കളുടെ കൈയിൽ നിന്നും മദ്യം വാങ്ങികുടിച്ചത് മറ്റുള്ളവർക്ക് ഇഷ്ടമായില്ല. ഭ്രാന്ത് മാറിയപ്പോൾ തമ്പുരാക്കന്മാരുടെ വിധം മാറി .സ്വത്ത് പകുതി നൽകാൻ അവർ തയ്യാറല്ലായിരുന്നു. ചെമ്പോല പ്രകാരം തരണമെങ്കിൽ പുലിപ്പാലും നരി ജടയും കൊണ്ടുവരണം എന്നായി കല്പന.കാരികുരിക്കൾക്ക് ആൾമാറാട്ട വിദ്യ അറിയാമെന്നതിനാൽ വീട്ടിൽ പോയി എല്ലാവരോടും തന്റെ ഉദ്ദേശം പറയുന്നു. രാത്രി താൻ പുലിവേഷം പൂണ്ട് വരുമ്പോൾ അരി കഴുകിയ വെള്ളം മുഖത്തൊഴിക്കണമെന്നും, പച്ചച്ചാണകം കലക്കിയ വെള്ളത്തിൽ ചൂൽ മുക്കി മുഖത്ത് അടിക്കണമെന്നും ഭാര്യയെ ചട്ടം കെട്ടി. കാട്ടിൽ ചെന്ന് പുലിവേഷം കെട്ടി പുലിരൂപത്തിൽ പുലിപ്പാലും നരിച്ചടയും കൊണ്ട് വന്ന് കോവിലകത്ത് പടിക്കൽ വെച്ചു.അതേ വേഷത്തിൽ വീട്ടിൽ രാത്രിയിലെത്തി. ഭാര്യ പുലിവേഷം കണ്ട് ഭയന്ന് വാതിൽ തുറന്നില്ല.ചെയ്യാൻ പറഞ്ഞതെല്ലം അവർ മറന്നും പോയി. പുലിയാകട്ടെ പുരതുള്ളി അകത്ത് കയറി അവളെ പിളർന്ന് തിന്നു.സ്വന്തം രൂപം തിരിച്ചെടുക്കാനാവാതെ കാരി പുലിയായി അവിടെ നിന്നും മറഞ്ഞു.*പുലിപാതാള*ത്തിൽ ലയിച്ചു. കുറച്ച് നാൾക്കുള്ളിൽ അള്ളടം തമ്പുരാന്  ബാധയിളകി.പുലിമറഞ്ഞ തൊണ്ടച്ചന്റെ കോപമാണ് കാരണമെന്നു കണ്ട് ചേണിച്ചേരി കുഞ്ഞമ്പുവിനു സ്വത്തിൽ പാതി നൽകി.കാരിയുടെ രൂപം സ്വർണ്ണം കൊണ്ട് ഉണ്ടാക്കി കാരികുരിക്കളുടെ തെയ്യം കെട്ടിയാടിക്കാനും തുടങ്ങി.

## അവലംബം


വർഗ്ഗം:തെയ്യങ്ങൾ
സ്വപ്ന സഞ്ചാരി

കമൽ സംവിധാനം ചെയ്ത് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***സ്വപ്ന സഞ്ചാരി***. ജയറാം, സംവൃത സുനിൽ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ട്രൂലൈൻ സിനിമയുടെ ബാനറിൽ തങ്കച്ചൻ ഇമ്മാനുവേൽ നിർമ്മിച്ച ഈ ചിത്രത്തിന്റെ രചന കെ. ഗിരീഷ്കുമാർ നിർവ്വഹിച്ചിരിക്കുന്നു.

## അഭിനേതാക്കൾ
* ജയറാം – അജയചന്ദ്രൻ നായർ
* സംവൃത സുനിൽ – രശ്മി
* അനു ഇമ്മാനുവേൽ - അശ്വതി
* ഇന്നസെന്റ് – അച്യുതൻ നായർ
* ഹരിശ്രീ അശോകൻ – രമേശൻ
* സലീം കുമാർ
* ജഗതി ശ്രീകുമാർ
* ബാലചന്ദ്രൻ ചുള്ളിക്കാട്
* ഭാമ
* മീര നന്ദൻ
* കലാഭവൻ നിയാസ്

## സംഗീതം

## പുറത്തേക്കുള്ള കണ്ണികൾ
* 
* സ്വപ്ന സഞ്ചാരി  – മലയാളസംഗീതം.ഇൻഫോ

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
ഗ്രാൻഡ് കേരള ഷോപ്പിങ് ഫെസ്റ്റിവൽ

കേരളത്തിന്റെ വാർഷിക വ്യാപാരമേളയാണ്  **ഗ്രാൻഡ് കേരള ഷോപ്പിങ് ഫെസ്റ്റിവൽ**. കേരളത്തിന്റെ വ്യവസായ-വാണിജ്യ-വിനോദസഞ്ചാര മേഖലകളിൽ ശ്രദ്ധേയമാം വിധം മുന്നേറ്റം സൃഷ്ടിക്കുക എന്ന ലക്ഷ്യത്താൽ സംസ്ഥാനസർക്കാർ സംഘടിപ്പിക്കുന്ന പരിപാടിയാണിത്. 2007 മുതലാണ് ഈ ആഘോഷത്തിനു തുടക്കം കുറിച്ചത്. ടൂറിസം വകുപ്പും ഇൻഡസ്ട്രീസ് ആന്റ് കൊമേഴ്സ് ഡിപ്പാർട്ട്മെന്റും ധനകാര്യവകുപ്പും തദ്ദേശസ്വയം ഭരണസ്ഥാപനങ്ങളും സംയോജിച്ചാണ് പരിപാടികൾ സംഘടിപ്പിക്കുന്നത്. എല്ലാ വർഷവും ഡിസംബർ 1 മുതൽ ജനുവരി 15 വരെയാണ് ഫെസ്റ്റിവൽ സംഘടിപ്പിക്കുന്നത്. 

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്
വർഗ്ഗം:കേരളത്തിലെ വ്യാപാരോത്സവങ്ങൾ